Antoni Bauzà Servera\nD'Antoni Bauzà Servera a Llorenç Masferrer Vilaseca\nMemòria de la Federació Comunista Catalano-Balear (FCCB) i de la construcció del POUM a Mallorca.\nAntoni Bauzà Servera, paleta de Son Serra (Palma) va formar part del sector dels joves socialistes partidari de la Tercera Internacional al llarg de la gran guerra.. En els anys 1918 i 1919 va ser dirigent de La Emancipación , societat obrera d'oficis diversos propera als socialistes que en els anys 1915 i 1916 s' havia destacat per la mobilització dels desocupats en demanda de feina.\nL'any 1920 era el secretari del Sindicat únic del ram de la construcció de Mallorca i es deixava sentir en el mes de desembre d'aquest any en oposició als sectors reformistes que dominaven el socialisme mallorquí. A 1 de gener de 1921, segons "El Socialista" (3711) a Balears hi havia 197 persones afiliades.\nEn el mes de març de 1921 sorgeix un conflicte en la construcció d'una fàbrica del financer Joan March a Portopí que provoca l'enfrontament entre anarco-sindicalistes i socialistes, derivat de l'acceptació per part del tercerista i secretari general de la Casa del Poble, Ignasi Ferretjans, del criteri del financer d'allargar la jornada de cada obrer a voluntat a partir d'un mínim de vuit hores diàries.\nEn el mes d'abril de 1921 l' agrupació socialista de Palma votà a favor de la incorporació a la Tercera Internacional i va delegar en Eduardo Vicente, tercerista que havia fet campanya a Mallorca en el maig de 1920, la representació en el Congrés del PSOE. En aquest congrés socialista estatal es produí l'escissió que es concretà a Palma el 24 de maig de 1921.\nEl 30 de maig de 1921 es presentava al govern civil el reglament d'una Agrupació Comunista adherida al Partit Comunista Obrer que tenia per signants a Antoni M. Alzina, Ignasi Ferretjans, Jordi Morey, Josep Pérez, Antoni Bauzà Servera, Josep Riera i Gabriel Campomar. Altres joves socialistes: Antoni Quetglas, Bartomeu Coll, Antoni Ambrós, Josep Pañelles i Manuel Ferrer ingressaren en el nou partit. La major part dels escindits a Palma militava a les societats obreres.\nLa majoria dels socialistes de Palma trencaren amb el Partit Socialista, de manera que l'agrupació socialista de Palma en el mes de juny no passava de 20 persones afiliades.\nDecidits per la Tercera Internacional els joves socialistes superaren els enfrontaments de Portopí amb els anarco-sindicalistes que havien decidit formar part de la mateixa en el congrés de la CNT de desembre de 1919 en el Teatre de la Comèdia de Madrid. La CNT esdevenia per als comunistes l'única central sindical revolucionària.\nEn el Congrés de la Federació Local de Societats Obreres de la Casa del Poble a Palma, celebrat en el mes de juliol de 1921 els comunistes afavoriren la participació de delegats anarco-sindicalistes i conjuntament obtingueren l'hegemonia societària i prengueren l'acord d'adherir-se a la Internacional Sindical Roja i possibilitar l'accés dels cenetistes a les societats obreres de la Casa del Poble. En el comitè de la Casa del Poble tenien la majoria els comunistes, però els anarco-sindicalistes situaren a Guillem Villalonga i els socialistes a Jaume Rebassa que poc després va dimitir..\nEn el mes de setembre de 1921 va aparéixer amb caràcter quinzenal "El Comunista Balear", periòdic del que Antoni Bauzà Servera va ser col·laborador. En els anys 1921 i 1922 s'aguditzen els enfrontaments d'anarco-sindicalistes i comunistes amb els socialistes a causa de la defensa que els socialistes i especialment Joan Monserrat Parets feien de Joan March i dels seus interessos--- Joan March havia fet donació a les societats obreres controlades pels socialistes de la Casa del Poble (abril de 1919).\nL'entesa de comunistes i anarco-sindicalistes possibilita la unificació sindical en el ram de la fusta i també en el de la construcció on militava Antoni Bauzà, que s'adheriren a la CNT. Aquesta majoria obrí la perspectiva d'una adhesió de la Federació Local de Societats Obreres de la Casa del Poble a la CNT, però topava amb la decisió del donatiu de la Casa del Poble de Joan March que havia escripturat la Casa del Poble i la configuració de la seva gestió administrativa i política en favor dels socialistes.\nLa persecució governativa s'encarregaria en bona part d'alterar la situació d'hegemonia anarco-sindicalista i comunista a la Casa del Poble i possibilitar en el mes de maig de 1922 una majoria socialista en la Federació Local de Societats Obreres.\nL'any 1922, Antoni Bauzà Servera va ser empresonat per haver escrit contra la guerra de Marroc. Com a contrapunt, l'any 1923, Joan Monserrat Parets, el socialista reformista, es mudava de Llucmajor a Palma perquè havia obtingut una plaça de comptable en l'empresa petroliera Petróleos Portopí. presidida per Joan March. L'any 1928 aquesta empresa va passar a formar part de CAMPSA, societat amb la qual la dictadura de Primo de Rivera va negociar amb l'estalinisme l'explotació de recursos petroliers de la Mar Negra, fet que segurament va incidir en la pressió de la Internacional esdevinguda stalinista cap al PCE per a l'acceptació de la participació del partit comunista en l'assemblea consultiva de la dictadura de Primo de Rivera. Aquest va ser un fet que contribuí al distanciament de la Federació Comunista Catalano-Balear envers l'estalinisme. Un exsecretari general del PCE, Óscar Pérez Solís, convers posteriorment a l'integrisme catòlic, integrat en els sindicats catòlics, i falangista després, també va ser col·locat en temps de la dictadura de Primo de Rivera a l'empresa CAMPSA com inspector. JoanMonserrat Parets va ser cap de la contabilitat de la mateixa a Palma.\nEn qualsevol cas la participació en l'assemblea consultiva va ser rebutjada pels socialistes mallorquins, per la FCCB i per el PCE dirigit aleshores per Bullejos, Trilla i Adame.\nLa nova situació d'hegemonia socialista a la Casa del Poble provocà la sortida de comunistes i cenetistes, de manera que el 22 d'octubre de 1922 es celebrà el congrés constitutiu de la Confederació Regional del Treball de les Balears en representació de 1.113 afiliats. El secretari general de Confederació, Miquel Rigo, membre del grup anarquista "Los Intransigentes" no era partidari de Salvador Seguí, i es caracteritzà per el decantament cap a posicions contràries a la Tercera Internacional, per la dinamització de grups anarquistes i per l'allunyament en les relacions amb els comunistes.\nL'any 1923 , Miquel Garcia Llabrés, company del sindicat de la construcció d'Antoni Bauzà, relacionat abans amb el grup anarquista "Ciència i Societat" va afiliar-se a l'Agrupació Comunista i ben aviat va ser el representant del partit de Mallorca dins la Federació Comunista Catalano-Balear. Més tard va ser Ignasi Ferretjans qui es desplaçà a Barcelona per tal d'integrar-se en el Comitè Regional de la FCCB. Antoni Bauzà era a la presó amb condemna d'un any.\nEl 20 de gener de 1924, en plena dictadura de Primo de Rivera, s'inaugurà la Casa del Poble contruïda i donada per Joan March a benefici de les societats obreres amb control socialista, on se situaren 12 societats obreres que representaven 1.011 afiliats. Tot i que en el discurs inaugural de la Casa del Poble, Llorenç Bisbal, president del seu patronat digué que a la mateixa hi tendrien acollida tots els obrers i entre ells els anarquistes, en realitat els socialistes s'oposaren a la presència d'anarcosindicalistes i comunistes a la nova Casa del Poble.\nEl 28 de juny de 1924, es deixà de publicar "Cultura Obrera", la publicació anarco-sindicalista, perquè els confederals no es volen sotmetre a la censura de la Dictadura. Durant la dictadura la UGT, que té l'exclusiva legal de la pràctica sindical, apuntala la pau social.\nEn el mes d'agost de 1926, Ignasi Ferretjans, membre del Comitè Regional de la FCCB tornat de Barcelona s'afilià a la societat obrera de paletes "El Trabajo", de la qual va ser dirigent Antoni Bauzà, i que en la dictadura estava sota control dels socialistes.\nL'any 1927 només es produeix una vaga que afecta a 21 treballadors i els comitès paritaris substitueixen l'acció sindical. L'any 1929, reflexant la inactivitat i el burocratisme del període els socialistes només tenen 40 cotitzants a Mallorca. És en aquest any 1929 que tornam a retrobar a Antoni Bauzà, juntament amb Miquel Garcia Llabrés i Jaume Cañellas del Pla de Na Tesa, en l'articulació del grup de militants de la FCCB dins el sindicat de la construcció "El Trabajo".\nAntoni Bauzà promogué l'atac contra els comitès paritaris que al llarg dels anys de la dictadura havien ofegat la lluita de classes i polemitzà amb Ignasi Ferretjans, antic company de viatge que havia deixat la FCCB ,havia tornat a incorporar-se als socialistes l'any 1928, i conseqüentment, defensava els comitès paritaris.\nEn el Congrés d'Octubre de 1929, la UGT de Balears tenia 2.263 afiliats. En aquest congrés des de les societats de la construcció i del metall, amb influència dominant comunista, els afiliats afins a la FCCB plantejaren sense èxit que els càrrecs sindicals retribuïts no fossin reelegibles i que dins la UGT, els afiliats a la construcció havien d'apartànyer a "El Trabajo", qüestió que evitaven els socialistes per tal d' impossibilitar la influència comunista en el sindicat, mitjançant l'articulació del Centre Obrer de La Vileta. Les dues terceres parts dels afiliats a Sa Vileta eren treballadors de la construcció, feien feina a Palma i no es respectaven els estatuts que impedien l'existència de dues organitzacions del mateix ram d'activitat. Antoni Bauzà va ser especialment bel·ligerant en aquest tema.\nEn el maig de 1930 els socialistes tenien 51 afiliats a Mallorca.\nEn el mes de juny de 1930, conseqüents amb el canvi d'orientació dels comunistes operats a la Conferència de Pamplona que donà entrada a Dolores Ibàrruri en el Comitè Central del PCE, i a la condemna de Joaquim Maurin, la Federació Comunista Catalano-Balear és expulsada del PCE.\nEn qualsevol cas els vínculs de l'organització a Mallorca amb la FCCB es fan evidents en una fotografia que durant tots els anys de la transició i fins ara s'ha pogut visualitzar en les seus del PCIB o d'Esquerra Unida,d'un grup de militants comunistes que emprenen una excursió (apareixen Ateu Martí, Gabriel Campomar, Aurora Picornell i dos militants amb el periòdic La Batalla a les mans).\nEn el mes de desembre de 1930, els paletes comunistes mallorquins dirigents d'El Trabajo, aconsegueixen l'acord de retirada dels seus vocals en el comitè paritari, al temps que estableixen una aproximació a la CNT.\nEn el mes de gener de 1931, apareix "Nuestra Palabra" amb la redacció al carrer de Mateu Enric Lladó, 44 de Palma,, publicació comunista que és dirigida pel maçò Ateu Martí (Mateu Martí), organitzador de la Lliga Laica i fundador del periòdic anticlerical "La Sotana Roja". A "Nuestra Palabra " hi col·labora Antoni Bauzà amb escrits contra els comitès paritaris. Antoni Bauzà Servera explica que l'oposició als comitès paritaris es fonamenta en que aquests són un instrument contra la força dels obrers que es la vaga, perquè la seva funció és evitar-la.\nPer la seva banda els socialistes de Palma en el mateix mes de gener es pronuncien a favor de l'abstenció davant la convocatòria d'eleccions que vol fer el general Berenguer i que en principi havien de ser generals.\nLa convocatòria d'eleccions municipals provoca un canvi d'orientació i els socialistes acordaren amb tots els partits republicans la constitució d'un Front Únic Antimonàrquic.\nEl 1 de març de 1931, la Federació Comunista Catalana es fusiona amb el Partit Comunista Català i forma el Bloc Obrer i Camperol en un congrés celebrat a Terrassa, però aquesta unificació no afecta als comunistes mallorquins.\nEn tant que el Bloc Obrer i Camperol es presentava a les eleccions d'abril, els comunistes mallorquins deien aleshores que l'accés a la República no vendria mitjançant les eleccions sinó per la via de les armes, i de fet el mateix 14 d'abril comunistes i anarquistes mallorquins anàren a l'Ajuntament en demanda d'armes, en tant que els socialistes es preocupaven de mantenir l'ordre.\nEl 1 de Maig de 1931, Antoni Bauzà Servera, va rellevar Ateu Martí en la direcció del periòdic "Nuestra palabra". En el setmanari hi escriu també el sindicalista metal·lúrgic Pere Canals que abans havia militat a la Casa del Poble de Reus i en el Partit Comunista Català, que feia poc havia format el BOC.( A Reus, un grup del BOC dirigit per Josep Banquè s'escindí i va passar al Partit Comunista de Catalunya a l'estiu, i en el mes d'octubre fa la mateixa trajectòria Hilari Arlandis, que l'any 1922 havia estat a Mallorca)\nEl 3 de maig de 1931 es realitzà un míting comunista en el Teatre Balear de Palma en el qual parlaren Gabriel Campomar, Pere Canals i Miquel Garcia Llabrés, i en representació del PCE, José Silva i Figueras. José Silva va definir als socialistes com a "socialfeixistes" en línia oficial amb l'estalinisme, i el 13 de maig de 1931, "Nuestra Palabra" explicava que l'Agrupació Comunista de Palma no tenia res a veure amb el grup de "La Batalla". Aquesta explicació, que sobraria en altres circumstàncies, és la que posa en evidència que les relacions anteriors no eren prou clares, i que l'arribada de Silva i Figueras es fa a conseqüència del pla de reorganització del PCE aprovat en el mes d'abril de 1931.\nComunistes i anarco-sindicalistes creien que la República acabada d'instaurar estava al servei del capitalisme i que no solucionaria els problemes de la classe treballadora, i així ho expressaven: "Una República borbònica" (Nuestra Palabra, 9 de 13 de maig de 1931) o més moderadament en l'article "Nuestra Posición" a Cultura Obrera de 12 de setembre de 1931.\nEn el mes de juny de 1931, amb motiu del Congrés extraordinari de la CNT es xifraven en 1.025 les persones afiliades a la central anarco-sindicalista a les Balears.\nCoincidint amb el dia d'eleccions a Corts el 28 de juny, en el conflicte del Moll de Palma, provocat per la Transmediterrània que no volia aplicar un augment salarial aconseguit en el sector al marge dels comitès paritaris, la guàrdia civil va agredir a quatre afiliats del sindicat de transports, que era dirigit per anarquistes--entre ells Bartomeu Abraham--. Aquest fet desencadenà una vaga al dia següent i el locaut patronal.\nEl mateix dia es presentava a Palma una candidatura comunista absolutament externa als comunistes mallorquins perquè estava formada per Bullejos, Adame, Ibarruri. Silva i Fullola. El màxim de vots obtinguts per aquests candidats va ser de 153 per Adame, en tant que Dolores Ibarruri en tenia 134. En total sumaren 712 vots.\nEl governador republicà Francesc Carreras, un home proper a Joan March, no va fer res per desactivar el conflicte del Moll , i al contrari va permetre la detenció el dia 7 de juliol dels integrants del comitè de vaga i d'alguns comunistes. Davant les detencions, els comunistes i cenetistes de Palma varen donar resposta amb la vaga general que va tenir el suport total de les societats obreres, fins i tot les afiliades a la UGT. Va ser el comandant militar, el general Cabanellas qui va decidir posar en llibertat als detinguts, però al temps que eren alliberats, l'intent de fer treballar esquirols al Moll per part de la patronal i l'oposició dels vaguistes ocasionà una resposta dels vaguistes que acabà amb la repressió de la guàrdia civil i la mort a trets d'un jove socialista de 21 anys: Jaume Marí Moncada.\nLa direcció burocràtica de la UGT i el PSOE es va veure absolutament desbordada per una vaga que condemnaven, però que les seves bases seguien. Els buròcrates socialistes definien com malalts mentals als que dirigiren les vagues, manifest socialista que és reprodueix a Nuestra Palabra 13, de 10 de juliol de 1931: "Los socialistas contra la clase obrera".\nAquest fet provoca la dimissió fictícia del sindicalista ugetista i batle de Palma, Llorenç Bisbal, que presenta per tal de veure's reforçat en el càrrec, cosa que succeeix. Però es desferma la guerra entre els socialistes de Palma que el 19 de juliol exigeixen la fi de la unitat amb els republicans, però una vegada més els partidaris de Joan March s'imposen, i refrenden la unitat amb els republicans en els fets mitjançat la decisió d'atorgar el vot en unes eleccions complementàries a Corts, al republicà federal Francesc Carreras el governador dels fets del Moll, home proper a Joan March. Arrel d'aquesta decisió es produeix una fractura entre els socialistes, de manera que un grup encapçalat pel dirigent sindical i regidor de Palma, Jaume Bauzà constitueix el Partit Socialista Independent, que tornarà al PSOE en el mes de novembre de 1933. Aquesta situació d'enfrontaments i de divisió entre els socialistes va provocar la dimissió de Llorenç Bisbal, batle de Palma el dia 2 d'octubre i l'accés a la direcció de l'Ajuntament del republicà federal Francesc Villalonga.\nEn el mes d' Agost de 1931 es concretà la unificació de la societat obrera de picapedrers El Trabajo, dirigida pels comunistes , amb el Sindicat Únic del Ram de la Construcció de la CNT.\nEn el mes de setembre de 1931, els fusters de Can Frau, afiliats a la CNT, es negaren a arreglar les portes de la presó de Barcelona. El governador ordenà la seva reparació, que es va fer amb l'esquirolatge dels socialistes i del sindicat ugetista "El Desarrollo del Arte". El governador practicà la censura total de premsa sobre el conflicte, va destituir als representants dels obrers, i la vaga va acabar en derrota i l'acomiadament de cinc obrers.\nEn el mes de gener de 1932 Antoni Bauzà Servera va ser empresonat pels seus escrits sobre les vagues del moll i de la fusta. Va passar un any i mig a la presó i l'any 1934 s'enfrontà a les posicions d'Heriberto Quiñones González , un agent de la Komintern que usava nom fals i procedia de Bessaràbia . En el mes de desembre de l'any 1941 seria víctima de l'estalinisme que professava. quan ja havia caigut en desgràcia i un militant del PCE el delatà al franquisme que l'assassinà, després de ser expulsat del PCE.\nHeriberto Quiñones va ser destinat a Mallorca l'any 1931 per tal de reorganitzar el PCE que es trobava encara molt influenciat per la seva relació amb la FCCB , que es trencà amb la constitució del Bloc Obrer i Camperol. L'empresonament d'Antoni Bauzà va afavorir el seu control polític sobre el partit i va condemnar els "errors" de la direcció anterior simbolitzada en Bauzà. Quiñones defensava el Front Únic Revolucionari per la base, des dels llocs de treball, i marcà distàncies en relació als "socialfeixistes i anarcoreformistes" . També havien de desemmascarar els enemics de la revolució dins de les files del proletariat i del propi partit, qüestió aquesta que evidenciava el creixement del model estalinista de partit.\nEl 2 d'abril de 1932, el Segon Congrés de la FCCB, nucli dirigent del BOC, va decidir formar la Federació Comunista Ibèrica. No ens costa la participació balear en el mateix.\nAntoni Bauzà va sortir de la presó al començament de l'estiu de 1933.Aleshores criticà durament la línia del partit en tant que considerava que els atacs constant a socialistes i anarquistes no afavoría la realització del Front Únic. Ell pensava que la unitat s'havia d'aconseguir per la via de l'acord entre les direccions sindicals i no per la base com defensava Quiñones .Així que va combatre la política sectària empresa, i no va acceptar la posada en marxa de la CGTU .\n10 d'agost de 1932-Sublevacio militar del general Sanjurjo a Madrid i a Sevilla.\nMarç de 1933- L'executiva d'UGT fa constar que a Espanya i a les Balears no hi ha un perill feixista.\n17 de març de 1933-Francisco Franco Bahamonde, comandant militar de les Illes Balears.\n9 de juny de 1933-Llorenç Masferrer és condemnat a presó juntament amb José Ramos i Fermin Escalera per tenència il·lícita d'armes quan protegien un míting del BOC al Poblenou ( En els anys 1940 serà l'encarregat de reactivar el POUM a Mallorca, on arribà en el gener de 1936 amb motiu del servei militar).\n23 d'agost de 1933- Els patrons acomiaden els obrers que agafen les vacances d'acord amb les bases signades pel jurat mixt. L' executiva de la UGT nega el suport al Sindicat Metal·lúrgic de la UGT (escorat a l'esquerra) en aquest cas perquè no ha deixat la qüestió en mans del jurat mixt.\n17 de novembre de 1933-Vaga general a Ciutat que durarà 10 dies, per la jornada màxima de 44 hores i contra l'atur. El comunista Miquel Garcia Llabrés i altres 30 vaguistes són detinguts i alliberats més tard. La patronal admet les bases acordades pel jurat mixt, però no admet la disminució de la jornada setmanal. L'exèrcit surt al carrer en defensa dels patrons. Un total de 14 aparadors de comerços són apedregats. Els tramvies aturen entre les 8 i les 10 hores.\nDesembre de 1933-Novè Congrés de la UGT de Balears. Hi participen 73 delegats en representació de 4.944 afiliats. El Sindicat Metal·lúrgic s'enfronta a la direcció executiva en relació als jurats mixts. Antoni Ribas, cap de l'oposició metal·lúrgica a la direcció executiva és el més votat, i elegit president, seguit de Jaume Garcia (l'escindit abans en el Partit Socialista Independent, però prietista), és elegit vice-president. La burocràcia ugetista , perdedora, no accepta la nova executiva, més radical i dimiteixen Jaume Garcia, Joan Lladó i Rafel Rigo.\nUn total de 90 metal·lúrgics de la petita empresa, 102 de La Fertilitzadora i 14 de la Fémur reclamen pels seus contractes al jurat mixt que no aporta solucions al temps que les empreses acomiaden personal i redueixen a la meitat les hores de treball.\nSegons la cambra de Comerç durant l'any 1933 es produïren 28 vagues amb un seguiment de 21.326 treballadors.\n28 de gener de 1934-Els caballeristes controlen la UGT després del IX Congrés i la retirada de l'ala dreta de l'executiva. Antoni Gil Julià és el nou secretari general.\nEn el mes de gener de 1934 es tornà a publicar "Nuestra Palabra" i el 8 de febrerde 1934 es concretà la línia de Quiñones en la creació del Front Únic de Lluita contra el Feixisme i la Guerra Imperialista, inegrat per les societats obreres d'influència comunista, i poca cosa més, perquè a part dels comunistes només hi participà l'executiva de la UGT a títol informatiu.\nLa política sectària empresa per la direcció de Quiñones va conduir a un allunyament de les relacions alb els cenetistes.\nAntoni Bauzà Servera va ser expulsat del PCE en el mes de setembre de 1934 i juntament amb Francesc Gràcia, Rigo i Martínez constituïren el Bloc Obrer i Camperol a Mallorca.\nLa direcció de UGT més propera a Largo Caballero, es posa en vaga general juntament amb els comunistes i anarco-sindicalistes en suport al Sindicat Metal·lúrgic. El mateix dia l'ajuntament es fa càrrec dels acomiadats de La Fertilizadora. L'antiga direcció ugetista i la FSB-PSOE critica la manca d'eficàcia, i exigeixen calma.\nCensurada "Nuestra Palabra"\n27 de setembre de 1934- El Partit Comunista d´Espanya demana entrar a l'Aliança Obrera.\n6 d'octubre de 1934-Proclamació de l' Estat Catala. Llorenç Masferrer Vilaseca ( després pòumista a Mallorca) participa en una columna de l'Aliança Obrera a sant Cugat que disposa una llei que dona la terra als rebassaires.\nClausurada la Casa del Poble a Palma i a Manacor. Empresonades 10 persones a Artà arrel de la revolta obrera d´Octubre. A Esporles suspenen de funcions als regidors socialistes Sebastià Coll, Jaume Rosselló i Josep Sales.\nDetinguts els comunistes Heriberto Quiñones González , Gabriel Campomar, Joan Mas, Pere Canals, Antònia Pascual, Arnau Obrador, Gabriel Galiana, Miquel Garcia Llabrés, Joan Mercant, Bartomeu Ripoll, Jaume Lliteras, Joan Estelrich, Antònia Fiol, Antoni Ambrós, Joan Vicens, Gabriel Picornell, Antonio i Manuel Martínez, Josep Julià, Ateu Martí Miquel , Josep Bosch, José Obolat. Jaume Campomar, és acomiadat de la Fundició Calafell pels mateixos fets.\nArrel dels fets d'Octubre de 1934 Heriberto Quiñones va ser detingut i va ser traslladat a la presó d'Oviedo de la qual sortí en el mes de novembre de 1935. Des d'aquell moment s'opera un canvi en el PCE a Mallorca on els joves Andreu Sureda Nicolau i Lluis Montero Rodríguez assoleixen una iniciativa política encaminada cap a la unitat amb els sectors d'esquerra dels joves socialistes que cada vegada tenen més protagonisme dins la UGT i dins el PSOE.\nA finals de 1934 el fracàs de la proposta de construcció de la CGTU per part dels comunistes era evident, i el PCE considerà que havien de tornar a la UGT. L'únic sindicat adherit a la CGTU, el de la Construcció, va proposar la fusió a la societat obrera El Trabajo , del mateix ram, que després de la fuita dels comunistes havia quedat adherit al socialistes i es mantenia al capdevant en afiliació, i del sindicat de l'edificació adherit a la CNT.\nFebrer de 1935\nManuel Goded Llopis, comandant militar de Balears i segueix la nissaga de militars colpistes que nomenat pels governs de la República han obtingut el govern militar a les Balears (Cabanellas primer, Franco segon, Goded tercer), la qual cosa posa en evidència el total desencert dels governants republicans.\n26 de maig de 1935 Julià Gómez Gorkín i Joaquím Maurín parlaren juntament amb Antoni Bauzà i Francesc de Gràcia en un míting a la Casa del Poble de Palma i amb motiu de la visita també parlaren a Alaró. El Bloc a Palma disposa d'un local al carrer de Santanyí, ha posat en marxa el Socors Roig i una biblioteca popular. L'Hora s'imprimeix a Palma.\nEn el mes de juliol de de 1935 la UGT. el Radi Comunista, l'Agrupació Socialista de Palma i el Bloc Obrer i Camperol constitueixen l'Aliança Obrera amb un programa d'ajut als presos polítics i socials i demanda de la seva llibertat; la llibertat de la premsa obrera, del dret de vaga , manifestació i organització; la reivindicació de la reobertura dels centres obrers clausurats en el bienni negre; la lluita contra les organitzacions feixistes; la lluita per l'amnistia; la lluita pel dret al treball o al subsidi dels desocupats a compte de l'estat i la patronal; i la unitat sindical. La CNT de Balears no va voler donar suport a les Aliances Obreres.\nDesè Congrés de la UGT de les Balears. Hi participen 32 delegats en representació de 3.822 afiliats. Reivindica la reobertura dels centres obrers clausurats, l'amnistia i la llibertat de premsa, la jornada setmanal de 40 hores de treball. Els partidaris de Largo Caballero liderats per Miquel Fullana i Antoni Gil perden el Congrés en favor de la línia més dretana dirigida per Ignasi Ferretjans i Josep Bernat.\nConstitució de la Federació Provincial de les Joventuts Socialistes. Formen l'executiva els caballeristes Antoni Gil Julià , Joan Simonet Riera, Ferran Radó, Maties Mascaró, Antoni Roca i els prietistes Miquel Rigo i Bartomeu Simó.\nVicente Pérez ( Combina ) va intervenir en una salutació de la CNT catalana i va cridar a la unitat social al marge dels partits polítics, Francisco Ascaso es va pronunciar contra els pactes i en favor de la lluita al carrer, i Domingo Germinal va intervenir en relació a la llibertat i l'anarquia.\nGener de 1936-Constituít un comitè d´enllaç del PSOE,ERB,PCE,UR,PRDF,POUM,JJSS i JJCC\n30 de gener de 1936-Llorenç Masferrer Vilaseca (POUM) ingressa en el Regiment d'infanteria 28 de Palma.\nEl dia 11 de febrer de 1936, el sindicat de la Construcció de la CGTU ingressà en El Trabajo, adherit a la UGT. Antoni Bauzà que mai no havia acceptat la proposta de construcció de la CGTU havia seguit al costat dels socialistes en la direcció de El Trabajo.\nA les Balears, les dretes aconseguiren els set escons amb un total de 91.723 vots contra els 58.597 vots de l'esquerra. L'esquerra només va guanyar a Calvià , a la zona de llevant de Palma i a santa Catalina.\nEl 10 de març de 1936 els provinents de la CGTU s'imposaren en la nova direcció al si del sindicat El Trabajo per 109 vots contra 94.\n21 de maig de 1936-Pere Canals ,estalinista, escriu "Actividad de los renegados" (NP 136), referint-se al POUM a Mallorca.\n5 de juny de 1936-La Batalla fa referència a la campanya del POUM a Mallorca.\n7 de juny de 1936-Míting del POUM a la Casa del Poble amb la participació de Julià Gómez Gorkín, Joaquím Maurín, Francesc de Gràcia i Antoni Bauzà després de realitzar actes als Hostalets, Santa Catalina i La Soledat.\n12 de juny de 1936-A pesar del boicot dels stalinistes el míting del POUM esdevé un èxit.\n9 de juliol de 1936\nAntonio Espina Garcia, nou governador civil.\n11 de juliol de 1936\nSurt de Londres el Dragon Rapide, l'avió llogat per Joan March al servei de Franco.\nPle Regional de Sindicats de la CNT al Teatre Balear.Aproven la integració en la CRT de Catalunya.\nAlçament d'algunes guarnicions del Marroc.\nUns 300 falangistes es concentren als afores de Ciutat amb el projecte de prendre la Ciutat, però no arriba el mandat.\nDissabte, 18 de juliol de 1936\nMiquel Seguí, Bartomeu Bosch ,Antoni Vich i 20 militants obrers d'Esporles, demanen armes per a l'autodefensa a la diputació sense aconseguir-ho, i van a la muntanya.\nSurt de Ciutat el vaixell "Ciutat de Barcelona" amb els passatgers de l'Olimpida Popular (devers 400 persones).\nManuel Goded va recomanar a Garcia Ruíz que respectés la vida del governador civil Antonio Espina, amb el qual mantenia una bona relació i a qui devia favors.\nA prop de les 24 hores, Ignasi Ferretjans, Josep Feliu Rosselló i un dirigent més d'esquerra van a veure al governador civil amb l'objectiu d'armar la resistencia al cop del feixisme. El Governador Sr. Espina no accepta la proposta, perquè segons ell no hi havia raons.\nEl destacament d'Hidroavions del Port de Pollença, comandat per Fernando Beneito López s'enfronta a un grup de soldats sublevats. Moren un alférez i un soldat sublevats.\njuliol de 1936-\nResistència al feixisme a Cala Morlanda. Afusellats per aquest motiu els soldats Antoni Cardona Ramon, Joan Gómez Alcàzar, i Mateu Duràn Sitges, Bartomeu Reixach Fluxà, Bartomeu Riera Brunet i Antoni Tous Gelabert. També va ser afusellat el químic de Manacor Andreu Galmés Ordines acusat de col·laboració.\n13 de febrer de 1937 - Llorenç Masferrer Vilaseca que feia el servei militar a Mallorca és ascendit a caporal de l'exèrcit sublevat i després a sergent provisional.. Participà en el front de Manacor i en la conquesta franquista d'Eivissa.\n27 d'abril de 1937-Els creuers Baleares i Canaries bombardegen el port de València.\nA causa d'un suposat complot militar a Son Sant Joan per part de soldats d'esquerra, entre ells el poumista Llorenç Masferrer Vilaseca és empresonat a Illetes : ela acusen de voler destruir els avions, auprimir l'oficialitat i impedir l'embarcament de tropes cap a la península.\n3 de desembre de 1937- Causa 333/1937 a l'Escola d'Arts i Oficis. Arrel d'aquest procés moren executats Andreu Bauzà Ginard i Francesc Ramis Duran..Segons Maria Teresa Martínez de Sas, i Victor Alba , Llorenç Masferrer també va ser condemnat a mort.\nAny 1944: Publicació d'Unitat i Front de la Llibertat, multicopiada i en dues edicions: català i castellà. Distribució: Catalunya, València, Castelló, Balears, Madrid i altres indrets testimonials com Saragossa i Astúries.\nEn el nucli del POUM a Mallorca l'any 1944 hi havia Andreu Llodrà Torrilla, delineant, Miquel Mas Calafell, guixaire, Miquel Ginard Morell, paleta, Joan Victorí Marí exguàrdia urbà i el jornaler Rafel Porcel Alemany. Cap d'ells no havia militat en el POUM en temps de la ´República, si bé Porcel havia estat a la UGT (Unió Tramviaire), i Llodrà i Victorí havien perdut el treball a l'Ajuntament. L'enllaç del POUM amb Mallorca era Manel Alberich.\nLa companya de Masferrer, Carme Miquel i Feliciano també era poumista. Visqueren en el carrer Dos de Maig, 38 d'El Terreno i muntaren un taller de reparació de plomes estilogràfiques en el carrer del Sindicat.\nJuny de 1944- El sector de Rovira i Pallach proposa l'eliminació del POUM i la constitució del Front de la Llibertat.\nAgost de 1944-Consell de guerra a Joaquim Maurín que és condemnat a 30 anys de presó.\nSetembre de 1944-Reapareix "La Batalla".\nNovembre de 1944-Conferència a Tolosa de Llenguadoc. Triomfen les tesi liquidacionistes de Josep Rovira. Alberich , l'enllaç amb el POUM a Mallorca va defensar la contuïtat del POUM.\nGener de 1945- Fundació del MSC a Tolosa de Llenguadoc. La direcció està formada permilitants provinents de la USC (Carrión,Bigatá,Brufau,Aleu), POUM (Josep Rovira, Joan Quer, Josep Coll, Marcel·lí Antich,Forner, Joan Oliver, Antoni Iborra), FC PSOE (Foraster), alguns d'ERC (Riu,Lletger) amb un fort rebuig dels militants de l'interior (excepte Pallach).\nL'abril de 1945 va ser detingut el poumista Llorenç Masferrer Vilaseca i empresonat a Palma fins l'any 1948.\n30 de setembre de 1945-Consell de guerra contra Llorenç Masferrer Vilaseca, Andreu Llodrà Torrilla i Miquel Mas Calafell en el Regiment d'Infanteria 47 per haver repartit l'Unidad. Instructor Mateu Torres Bestard. Causa 70/1945. Victor Flores Horrach presidí el tribunal. Masferrer és condemnat a sis anys de presó. Llodrà és condemnat a 10 mesos de presó. Mas absolt perquè només cotitzava en ajut dels presos.\nsetembre de 1947-Els presos del PCE acusen Masferrer d'haver provocat un traslladament de presos a la Península. Però el mateix Masferrer és enviat el 12 de setembre a la presó de Talavera.\nAndreu Llodrà va sortir de la presó el 23 de febrer de 1946. estava casat amb Julia Rodríguez Arroyo.\n15 de febrer de 1948-Masferrer surt de la presó\nmarç de 1948-Arrel de la detenció de Joan Albertí Moll, Masferrer que consta com a trotsquista en els papers d'Albertí és interrogat pel jutge Gerard Maria Thomàs, dirigent del Moviment Nacional ,pare dels dirigents comunistes Antoni Maria Thomàs, Lila Thomàs i sogre del dirigent comunista Miquel Rosselló.\nLlorenç Masferrer no va ser processat, però cansat de ser perseguit va decidir deixar l'illa.\nEn el març de 1951 Masferrer i la seva companya emigraren al Uruguai.\nA partir del cop de Goded és perd la memòria del que va passar amb els militants mallorquins del POUM. Esperam algun dia retrobar-la.\nLlorenç Masferrer acabà la seva vida com un burgès, perquè amb el temps arribà a ser executiu de l'empresa americana de xicles Addams.\nEl 14 de setembre de 1977-Llorenç Masferrer va escriure una carta a La Vanguardia en defensa de Terradellas.


Restaurant Pasta i Fantasia - Gastronòmicament\nCarrer de Pare Bartomeu Pou, 3\n871 23 53 71\n[:ca] Diumenge tancat[:en]Closed on Sunday [:es] Domingo cerrado [:de]Sonntag gescglossen\nAl restaurant Pasta i Fantasia de Palma, hi trobareu una carta ideal per als amants de la pasta i les pizzes italianes.\nEl local va obrir les portes l’any 2015 i des de llavors no ha fet més que sumar adeptes. Tallarines amb fruits de la mar, ravioli puttanesca, com també lassanya, pizzes (de macarrons amb mozzarella, d’albergínia i formatge provola, etc.). De vegades hi trobareu plats especials que s’han de comanar prèviament com ara els schiaffoni amb llamàntol. També té molt bona fama el tiramisú.\nProcurau reservar taula perquè no sempre hi ha lloc.


Arxius de Mohammed VI | Diari La República Checa\nEls treballadors del Consolat\nJa diu el refrany que si ‘Si la muntanya no va a Mahoma, Mahoma va a la muntanya’. I això mateix és el que ha volgut fer la cònsol general del Marroc a Tarragona, Lleida i Aragó. Saloua\nBichri, amb l’objectiu d’apropar la institució que representa als seus conciutadans, ha decidit organitzar per segon consecutiu un ‘Consolat mòbil’ a Saragossa.\nLa idea és facilitar i proporcionar serveis administratius i esclarir dubtes als immigrants marroquins que resideixen a molts quilòmetres de distància. La idea ha estat molt ben rebuda per la comunitat marroquina, sobretot per aquells residents que tenen dificultats per desplaçar-se a Tarragona, on ubicada la seu consular.\nAlgunes dels marroquins que han fet cua\nLa cònsol general i el seu equip es van desplaçar a la capital d’Aragó, on van instal·lar, durant el cap de setmana, el ‘Consolat mòbil’ al centre cívic. La iniciativa ha estat molt ben acollida per la comunitat marroquina, sobretot perquè representa un estalvi important per a la butxaca dels súbdits de Mohammed VI que viuen fora del Marroc.\nAquest fet, a banda d’apropar l’administració pública als marroquins també permet que la cònsol conegui ‘in situ’ la problemàtica dels seus conciutadans i els seus desitjos. A la cònsol Saloua Bichri, impulsora d’aquest projecte, li agrada estar en contacte amb la gent i fàcilment empatitza amb les seves preocupacions i dificultats.\nEl Ministeri d’Exteriors del Marroc, amb aquesta iniciativa, que és força aplaudida pels marroquins immigrats, pretén arribar al màxim nombre de ciutadans i d’aquesta manera alleugerir l’impacte econòmic que representa desplaçar-se al consolat, sobretot per a aquelles persones amb menys recursos econòmics.\nDurant el ‘consolat mòbil’, s’ha pogut veure importants cues als voltants del centre cívic. La comunitat marroquina agraeix aquesta iniciativa, la qual els fa sentir més a prop i tinguts en compte per les autoritats del seu país.


Hi ha odi a les pàgines anticatalanistes de Facebook?\nUn taller de la UAB analitza detalladament l’ús de les xarxes socials\n260x366 Una vintena d’alumnes del màster en comunicació i màrqueting online de la UAB han analitzat si hi ha incitació a l’odi en pàgines antisobiranistes de les xarxes socials. / AFP / JOSE LAGO Una vintena d’alumnes del màster en comunicació i màrqueting online de la UAB han analitzat si hi ha incitació a l’odi en pàgines antisobiranistes de les xarxes socials. / AFP / JOSE LAGO\n¿Hi ha incitació a l’odi en pàgines antisobiranistes de Facebook com ara “47 millones de voces contra la independencia de Catalunya ” o “Sóc català i defensaré la unitat d’Espanya sempre”? ¿Aquestes pàgines de nacionalisme espanyol comparteixen usuaris o cadascuna forma una comunitat independent? ¿Es pot investigar la percepció ciutadana de la política a través dels qualificatius que els tuitaires donen als polítics en les llistes en què els inclouen? Un grup de 24 alumnes del màster en comunicació i màrqueting online de la UAB ha provat de contestar els interrogants en un taller d’anàlisi de xarxes socials. “L’objectiu és anar més enllà en les preguntes que pots fer a les xarxes i no quedar-te amb el nombre de seguidors”, explica Òscar Coromina, professor del departament de comunicació audiovisual i publicitat de la UAB i coordinador del màster.\nL’objectiu del taller, explica Coromina, és que els estudiants es familiaritzin amb aquestes eines i coneguin les seves potencialitats per plantejar uns projectes de recerca que vagin més enllà de les metodologies clàssiques. L’anàlisi de xarxes socials, que ja explota el màrqueting, està revolucionant també la recerca a les ciències socials. Per Coromina, calen “noves metodologies” en l’època del big data : “Quan fas investigació, si vols trobar dades concloents, has de ficar-te en la tecnologia. I anem una mica endarrerits en aquest aspecte”.\nOdi a les xarxes\nPer a aquest taller, explica Coromina, s’han triat “temes en què hi hagi controvèrsia”, com ara el de l’odi a les xarxes socials. Precisament, el mes de maig passat, i arran d’alguns comentaris de lloança per l’assassinat de la presidenta de la Diputació de Lleó, Isabel Carrasco, el ministre de l’Interior, Jorge Fernández Díaz, va anunciar la intenció de crear noves figures legals per perseguir el que considera “incitació a l’odi i apologia del delicte” a les xarxes. Un mes i mig després, però, el seu ministeri hi va renunciar. Coromina destaca que molts legisladors que volen regular les xarxes les desconeixen: “La tecnologia fa molta mandra als legisladors, perquè, com que canvia constantment, t’hi has de posar molt a fons”.\nL’Ariadna, una de les professores del taller, fa temps que estudia l’odi a internet contra la immigració i el catalanisme. Està fent la seva tesi a la Universitat d’Amsterdam sobre l’extrema dreta espanyola i el discurs de l’odi entre el 2009 i el 2013. L’Ariadna vol comprovar si, “com apunten els historiadors, el PP ha aglutinat el vot d’extrema dreta a Espanya”, i si, com denuncien les ONG, l’odi extremista i el discurs racista creixen a les xarxes socials. I per fer-ho, entre altres operacions, estudia si els usuaris que segueixen i comenten les pàgines d’extrema dreta a Facebook també segueixen i comenten les del PP. Aquest tipus d’estudis es fan amb eines com ara Netvizz, per a l’estudi de dades de Facebook, o el Twitter Capture and Analyses Toolset (DMI-TCAT), per estudiar la xarxa de l’ocellet.\n“L’odi no és tan obvi a les imatges o enllaços, però si utilitzéssim altres eines sí que trobaríem odi en els comentaris a aquestes imatges i enllaços”, explica l’Ariadna en l’exposició final de l’estudi. També s’han presentat resultats sobre el Sónar a Twitter o la percepció dels polítics. Amb el debat a classe, els alumnes repassen i refinen les eines. L’objectiu era provar. “Heu tret petroli”, els anima el professor després d’una sessió en què s’ha demostrat que no només el màrqueting pot esprémer l’anàlisi de dades extretes de les xarxes, sinó que és també un terreny adobat per a les ciències socials.


Manteniment de Piscines Municipals. Departament de Formació. Diputació d'Alacant.\nConservació i manteniment >\nManteniment de Piscines Municipals\nNre Edicions Pla Diputació 2022: 1\nCapacitar els participants en les operacions de conservació més habituals que s'han d'efectuar en les piscines.\nLegislació bàsica. Requisits de qualitat de l'aigua del got. Origen i tipus de contaminació. Tractament de l'aigua. Productes per a la desinfecció. Condicions de funcionament. Prevenció de riscos laborals.\nCurs en modalitat 'blended' amb sessions síncrones per videoconferència i treballs en línia en Moodle.\nPersonal de l'Administració local de la província d'Alacant que realitza tasques de manteniment en les piscines municipals.\nPossibilitat de sol·licitar el certificat de l’Agència Valenciana de Salut per al tractament i manteniment de la qualitat de l’aigua de piscines d’ús col·lectiu i dels parcs aquàtics, amb l'abonament previ de la taxa corresponent.\nTotes les sessions d'aquest curs se celebraran per videoconferència. Per poder participar-hi, cal disposar d'un ordinador (amb webcam, micro i àudio), una tauleta (tablet) o un smartphone. Abans de l'inici de cada sessió rebràs les instruccions d'accés a través del correu electrònic i en la Secretaria Virtual.


Atenció farmacèutica personalitzada - Farmàcia Anna Rosa Camps Soler\nA la nostra farmàcia li oferim un control personalitzat de la medicació. En cada dispensació revisem de manera confidencial si hi pot haver algun problema amb les preses. L'ajudem a fer un ús correcte dels medicament.\nSi es vol informar de manera clara sobre la seva medicació o la seva malaltia, resoldre els dubtes que tingui i aprendre més sobre la seva salut, l’atenció farmacèutica personalitzada és la millor opció.\nLi podem oferir un control de la seva medicació, de manera confidencial. Això permet poder detectar i intentar resoldre problemes que puguin sorgir en la presa dels medicaments (interaccions, contraindicacions, al·lèrgies, efectes secundaris…) en col·laboració amb el seu metge.\nAixí doncs, l’ajudem a fer un ús correcte dels medicaments, per tal que li siguin el màxim d’efectius possible. Amb això aconseguirà un millor control de la seva malaltia.


Litres de Blues: Recomanacions de blues a Catalunya (setmana del 24 d'octubre)\nAmb el títol de "Toca un blues pel Sàhara" aquest esdeveniment consisteix en un concert solidari presentat per Toni Albà, i que tindrà la col·laboració, entre d'altres artistes, de: Aziza Brahim, Gerard Quintana, Amadeu Casas, Barcelona Gospel Messengers, EXESS, i Jaime Stinus.\nDilluns 24, 21h - "Toca un blues pel Sàhara" al Luz de Gas (BCN)\nII CICLE DE JAZZ & BLUES A DOS PIANOS AL MILANO!\nAquesta setmana es celebra el "II Cicle de Jazz & Blues a dos pianos" al Milano Cocktail Bar, on teniu l'oportunitat de veure cara a cara dos grans pianistes!\nSeran 7 nits de bona música a quatre mans!\nDilluns 24, 21h - Philippe Lejeune & August Tharrats\nDimarts 25, 21h - Philippe Lejeune & Lluís Coloma\nDimecres 26, 21h - Christian Dozzler & Lluís Coloma\nDijous 27, 21h - Christian Dozzler & Lluís Coloma\nDivendres 28, 21h - August Tharrats & Bernat Font\nDissabte 29, 21h - Bernat Font & David Giorcelli & Ster Wax\nDiumenge 30, 21h - David Giorcelli & August Tharrats & Ster Wax\nCHRISTIAN DOZZLER A CATALUNYA!\nEn Christian Dozzler és un gran pianista d'Àustria, establert als Estats Units, i que ja porta 40 anys als escenaris fent gaudir al personal amb el seu blues.\nAquesta setmana ens visita, i el podeu veure en acció al Milano Cocktail Bar, al Cicle de Blues & Boogie), al Montcata Vins i al Honky Tonk, acompanyat per grans músics de casa nostra com el Lluís Coloma o el Balta Bordoy!\nDimecres 26, 21h - amb Lluís Coloma al Milano Cocktail Bar (BCN)\nDijous 27, 21h - amb Lluís Coloma al Milano Cocktail Bar (BCN)\nDivendres 28, 21h - amb Balta Bordoy al Cicle Blues & Boogie (L'H)\nDissabte 29, 12h - amb Balta Bordoy al Montcata Vins (Montcada)\nDiumenge 30, 20.30h - amb Lluís Coloma al Honky Tonk (BCN)\nALEX GUITAR COMENÇA LA SEVA GIRA PER CATALUNYA!\nEl gran guitarrista andalús Alex Guitar ens torna a visitar, en aquesta ocasió per presentar el seu nou disc "Tarifa Wind", i aquest divendres el podeu veure en acció al MEAM, i durant tot el novembre per diferents locals de Catalunya.\nDivendres 28, 18h - MEAM (BCN)\nAquest divendres, dins de la programació del Cicle Blues & Boogie de L'Hospitalet (14 d'octubre - 26 de novembre), teniu una doble proposta.\nPrimer la inauguració de l'exposició fotogràfica de Vicent Feliu sobre La Tía Felipa, per recordar aquest petit gran local de blues que va tancar fa un temps.\nI després teniu concert doble amb un gran pianista austríac i un gran guitarrista mallorquí, Christian Dozzler & Balta Bordoy, i amb un dels guitarristes d'en Muddy Waters acompanyat per una de les bandes de referència de casa nostra, Bob Margolin & Tota Blues Band!\nLa cita és al Centre Cultural Collblanc - La Torrassa, i gaudireu... el triple!\n19.30h - Exposició fotogràfica\n21.00h - Concerts\nAquesta setmana es presenta una mica més tranquil·la per a The Blues Prisoners, i només sortiran 2 vegades del seu "zulo".\nLa primera sortida és el divendres, i per primera vegada visitaran Vilanova i la Geltrú, on El Bar La Galeria ha organitzat un concert a l'aire lliure davant del local i s'arrisca a acollir els dos fugitius. Ells també s'arrisquen, perquè allà al carrer estaran més a la vista de la policia...\nLa segona sortida és el dissabte, i també visitaran per primera vegada una sala històrica, La Traviesa de Torredembarra! Esperem que el fet d'acollir els dos fugitius no provoqui que la sala hagi de posar fi a la seva llarga trajectòria...\nDivendres 28, 20.30h - Plaça de les Cols (Vilanova i la Geltrú)\nDissabte 29, 20h - La Traviesa (Torredembarra)\nBOB MARGOLIN A CATALUNYA PRESENTANT EL NOU DISC!\nEl gran Bob Margolin, un dels guitarristes que va tenir en Muddy Waters a la seva banda, té una estreta relació amb Barcelona, fins al punt que és Soci d'Honor de la Societat de Blues de Barcelona, i sovint tenim la sort de que ens vingui a visitar.\nActualment està presentant el seu nou disc, "My Road", i la seva gira passarà per casa nostra, on estarà acompanyat per la Tota Blues Band, la seva banda de referència quan actua per aquí.\nAprofiteu les 3 ocasions que teniu per veure en directe aquest músic que forma part de la història del blues!\nDivendres 28, 21h - Centre Cultural Collblanc - La Torrassa (L'Hospitalet)\nDissabte 29, 22.30h - Nova Jazz Cava (Terrassa)\nDiumenge 30, 20h 18h - Societat de Blues de Rubí\nSTACIE COLLINS + JODIE CASH FINGERS AL CAFÈ DEL TEATRE!\nAquest diumenge el Cafè del Teatre rep la visita de l'americana Stacie Collins, una explosiva honyk tonk woman que canta i toca l'harmònica amb una força i energia que no deixa ningú indiferent.\nI el concert serà doble, perquè també actuarà la banda Jodie Cash Fingers, una formació de Barcelona que us farà gaudir d'una gran sessió de rock'n'roll, country i blues!\nDiumenge 30, 20h - Stacie Collins + Jodie Cash Fingers al Cafè del Teatre (Lleida)\nDimarts 25, 22h - Txus Blues & Jose Bluefingers al JazzMan\nAquest dimarts podeu veure en acció Txus Blues & Jose Bluefingers al JazzMan! Amb els reis del riure'n'blues gaudireu del bon blues i el bon humor a parts iguals! Qui ha dit que els dimarts són un dia avorrit?\nDimecres 26, 20h - Jam session acústica a l'Espai Calàbria 66\nDimecres 26, 22h - Jam session al Soda Acústic\nDimecres 26, 22.30h - Big Mama & Tota al Harlem Jazz Club\nL'Institut d'Estudis Nord-americans (IEN) és una entitat que promou la cultura americana al nostre país, i ja sabem que una part important d'aquesta cultura és el blues. Per això l'IEN també organitza concerts, com el d'aquest dijous amb l'actuació d'una formació especialista en el blues i el boogie "old school", Wax & Boogie! A disfrutar!\nDijous 27, 20h - Jam session de l'Escola de Blues\nDijous 27, 20 i 22h - Atomic Swing Five al Jamboree\nEls Atomic Swing Five són cinc músics reconeguts de casa nostra, que ara uneixen les seves forces en aquesta formació per fer-vos gaudir de les diferents vessants del swing. Aquest dijous els podeu veure en acció al Jamboree, en la presentació del seu primer disc!\nDijous 27, 21h - Jam session a L'Olla\nDijous 27, 22h - Don't Believe the Ad a El Col·leccionista\nEl Col·leccionista rep aquest dijous la banda Don't Believe the Ad, una formació que combina blues amb el jazz manouche, el rockabilly i el swing!\nDijous 27, 23h - Caravan Blues a L'Avalanche\nL'Avalanche (Puigcerdà) us ha preparat una bona sessió de clàssics del blues, rock i pop amb Caravan Blues!\nDivendres 28, 23h - Alba Cayuela al Bluesman Cocktail Bar\nEl Bluesman Cocktail Bar (Hotel Palace) us ha preparat una bona sessió de funl amb l'Alba Cayuela Band!\nDivendres 28, 23h - Jam session al Tasca i Vins\nDivendres 28, 23.30h - Mr. Shingles al Craft Barcelona\nEl Craft Barcelona rep aquest divendres els Mr. Shingles, un trio format per músics experts que us farà gaudir d'un bon concert amb el so i el ritme del blues de Chicago dels anys 50 i 60!\nDissabte 29, 12h - Tribut a B.B. King al Disco 100\nAquest dissabte teniu una cita a la botiga Disco 100, per retre homenatge al rei del blues, el mític B.B. King! L'Amadeu Casas ha reunit una gran banda per reviure en directe les cançons d'en B.B. King. Visca el blues! Visca el Rei!\nDissabte 29, 12.30h - Enrico Trio Jazz a La Sedeta\nAquest mes s'ha estat celebrant el XIII Cicle d'aperitius musicals a La Sedeta, una opció molt interessant per gaudir del bon temps, amb un bon vermut i bona música.\nEn aquest últim concert del cicle, els protagonistes són el jazz i la música afroamericana en general, de la mà de l'Enrico Trio Jazz!\nDissabte 29, 13h - Óscar Avendaño & Juanjo Zamorano al Craft Barcelona\nEl Craft Barcelona us ha preparat un "beermut" a ritme de blues, country i rock amb Óscar Avendaño (exbaixista de Siniestro Total) i Juanjo Zamorano (exmembre de Pilgrim Rose). Bon profit!\nDissabte 29, 20.30h - Jonathan Glanzberg al Honky Tonk\nDissabte 29, 21h - Pol Prats Trio a La Iguana\nUn cop al mes, La Iguana acull un concert de blues, i en aquesta ocasió el protagonista és el Pol Prats Trio. Deixeu-vos portar pel ritme del blues!\nDissabte 29, 23h - Reckless al Bluesman Cocktail Bar\nDissabte 29, 23.30h - Wax & Boogie a El Paraigua\nDiumenge 30, 12.30h - The Dry-River Stompers a La Capella de Can Gambús\nDiumenge 30, 13h - Opció 2 al Craft Barcelona\nEl Craft Barcelona us ha preparat un "beermut" a ritme de blues, country, rock i altres gèneres amb el duo Opció 2. Una bona primera opció per fer l'aperitiu del diumenge!\nDiumenge 30, 19h - Jam session al Limerick\nDiumenge 30, 22.30h - Waltrapa & The Cashmakers al Bar Galeón\nAquest diumenge podeu acabar la setmana a ritme de Texas blues amb uns experts en el tema, Waltrapa & The Cashmakers! Aquest power trio combina el Texas blues, amb el rhythm'n'blues i el rock'n'roll, i us faran gaudir d'una gran nit de blues al Bar Galeón (Cadaqués)!


Frenem el canvi climàtic amb Conca Organics | Lots de Nadal\nT'acompanyem a agrair la feina ben feta\n93 126 45 19\nFins a 39,95€\nde 40 a 49,95€\nde 50 a 59,95€\nde 60 a 69,95€\nde 70 a 95,95€\nMés de 95,95€\nLots de Nadal especials\nLots de Nadal ecològics\nLots de Nadal vegetarians\nLots de Nadal vegans\nLots de Nadal halal\nLots de Nadal sense gluten\nLots de Nadal sense alcohol\nLots de Nadal amb cervesa artesana\nLots de Nadal amb tòfona\nLots de Nadal amb pernil\nLots de Nadal internacionals\nDes de 17,95€\nEl món dels Lots de Nadal\nFrenem el canvi climàtic amb Conca Organics\nPublicat a 25 d'agost de 2021 25 d'agost de 2021 per Equip d'Harcogourmet\nL’estiu està arribant a la seva fi. Però hi ha una part de nosaltres que creu que sempre queda estiu. Perquè no és una època de l’any, sinó un sentiment. És el fet de sentir llibertat i de reconnectar amb un mateix i amb la natura. I això mai té una data concreta. L’objectiu és que tampoc tingui una data final. Per tant, hem de cuidar el nostre entorn, perquè cada acció que portem a terme té un impacte en el medi ambient, que cada cop es veu més afectat per la manera de fer de les persones i de les empreses.\nEn xifres més concretes, només l’any 2019 es van emetre 43 bilions de tones de CO2 a tot el món. Cada any és una xifra superior a l’anterior, amb una mitjana de 1’3%. Això comporta la pèrdua de biodiversitat dels ecosistemes, l’extinció d’éssers vius, inundacions, incendis, contaminació de l’aigua, reducció del 20% del cabal dels rius, augment d’1,1°C de la temperatura global, onades de calor més freqüents i llargues, més de 30.000 Km2 de nous territoris semiàrids, problemes de salut… La llista és llarga i preocupant, però podem revertir la situació. La sostenibilitat no és un miratge, sinó un mirall de la societat en la qual ens volem convertir, reduint, pas a pas, la nostra petjada plàstica. Per això hem d’apostar per projectes com el que us presentem avui.\nSom conscients que una de les formes més eficient de frenar el canvi climàtic és a través de la nostra alimentació i de la manera de consumir-la. Per això els hi volem donar les gràcies a Conca Organics, creada per dos ambientòlegs, l’Armand Folch i el Ruben Roc, amb qui compartim els mateixos valors, per fer camí amb nosaltres i formar part de les nostres cistelles de Nadal.\nElls treballen exclusivament amb productes ecològics certificats i d’origen vegetal. I tots aquests són lliures de carboni. Com ho fan? Mitjançant les últimes tecnologies d’anàlisi, mesuren totes les emissions de CO2 dels seus productes en totes les fases: disseny, producció, transport, ús i fi de vida. I la redueixen al màxim amb l’ecodisseny, eliminant el plàstic del seu packaging, utilitzant materials reciclats i productes de proximitat, fomentant així, també, l’economia circular i la responsabilitat social, a través del treball artesanal i l’elaboració local.\nLa seva forma de treballar la terra va un pas més enllà de l’ecologisme. Al Baix Empordà tenen 4 hectàrees amb certificat ecològic on es dediquen a l’agricultura regenerativa. La seva finalitat és capturar el CO2 de l’atmosfera i emmagatzemar-lo sota terra en forma de matèria orgànica. Com ho fan? Doncs no llauren, sinó que planten i, a sobre hi creen una cobertura vegetal que es manté tot l’any a tot el camp. A la terra no li dona el sol directament i, així, els nutrients que entren no surten en forma de CO2. D’altra banda, les ovelles que pasturen i les segadores que utilitzen només deixen 2 dits de tija i, per tant, el seu equivalent en arrel es descompon, aconseguint una terra més rica en adob, més viva, que conserva millor la humitat i és més resilient.\nI en un altre àmbit, les quantitats de CO2 que no es poden reduir les compensen mitjançant projectes de reforestació, protecció de la biodiversitat, eficiència energètica i generació d’energies renovables. L’any 2020 van compensar 60,7 tones de CO2. I fins i tot la seva web és Carbon neutral, és a dir, que les emissions generades per la seva pàgina i pel tràfic que té també financen aquests projectes. Aquest és el seu nivell de detall i compromís.\nAixí doncs, el seu objectiu és crear productes que tinguin un impacte positiu en la societat, i amb el mateix grau de sostenibilitat que de sabor.\nEn les nostres paneres de Nadal hi podreu trobar la Sabrosada, una alternativa natural i saludable als patés de tota la vida. És una combinació de superaliments i, per tant, té un alt valor nutricional, especialment en proteïna vegetal. A més a més, s’adapta a qualsevol dieta i és molt versàtil a l’hora de consumir-la.\nD’altra banda, també hi trobareu la Sal de manantial, que té el seu origen en salines d’interior originades fa 250 milions d’anys, en el període triàsic, i que s’ha conservat intacta des de llavors. Això la converteix en un tipus de sal lliure de microplàstics i de manipulació química o processament. És ideal per a substituir la sal comuna i amb grans beneficis per a la salut.\nI també hi descobrireu altres productes, com les seves infusions, amb un sabor i aroma únics que no es perden, ja que es poden tornar a infusionar fins a tres cops, i que, com no porten teïna, es poden gaudir a qualsevol hora del dia; i les salses vegetals, ideals pels plats de pasta o per posar-se creatiu a la cuina.\nCom podeu veure, tots junts, regint-nos per la nostra responsabilitat com a empreses i, sobretot, com a persones, podem anar cap a un futur millor, on la sostenibilitat cada cop deixi de ser una utopia i es converteixi en una ferma realitat.\nAquesta entrada va ser publicada a El món dels Lots de Nadal. Marqui com a favorit el Enllaç permanent.\nCursa infantil adaptada\nSempre hi ha una història darrere\nLa nostra part més personal. El que sentim. El que ens apassiona. El que som i el que ens mou.\nEl temps vola; la il·lusió també\nCastanyada amb castanyes o sense\nLots de Nadal creats per dones\nBabyBoom estiu GeneracióX GeneracióY Mil·lenials Terres de l'Ebre\nEl món dels Lots de Nadal (26)\nTelèfon: (34) 93 126 45 19\nC/ Flors de Maig, 7 Baixos\nC/ de les Fonts, 26\n08254 El Pont de Vilomara\nCava Cervesa Dolços Embotits Espatlla ibèrica Formatges Lot Natura Pack Sibarita Regals Gastronòmics Tast Artesà Tast Artesà - Cartró Tast Artesà - Fusta Torrons Vermut Vi biodinàmic Vi blanc Vi negre Xocolata\nEl que ens defineix\nApostem pel territori i la proximitat. Defensem la qualitat, l’esforç i la passió com a filosofia vital. Amb un objectiu, ajudar-vos a sorprendre’ls. Descobreix el nostre catàleg de Lots de Nadal, Regals gastronòmics i regals d’empresa amb productes catalans.\nAlguns companys de viatge:\nCopyright 2022 © Lots de Nadal, By Harcogourmet\nAquest lloc utilitza cookies per millorar la vostra experiència d'usuari. En navegar per aquest lloc web, vostè accepta el nostre ús de cookies.


En la roda de premsa posterior al Consell Executiu, Jané ha aclarit que aquest és un dels tres Procediments de detecció de radicalització islamista que s'han dissenyat, i que és el que falta per aplicar: "Aquest Procediment ajudarà a detectar casos de radicalització".\nJa s'estan implementant el Procediment d'execució penal --vigilando el que succeeix en els centre penitenciarios-- i el de proximitat, que implica els agents de Mossos d'Esquadra que treballen sobre el terreny, al carrer, amb comunitats i amb víctimes, i pretenen estendre-ho als agents de policia local.\nEl conseller ha explicat que, per exemple, tenir la informació que un alumne abandona el centre escolar, sumat a la informació que puguin tenir els Mossos, "en alguna ocasió pot alertar de la necessària actuació davant d'una radicalització".\nTambé ha explicat que els Mossos han reforçat la vigilància en espais susceptibles d'atacs i té activats a sis dispositius policials, dirigits a protegir col·lectius potencials de risc --ha posat l'exemple de la comunitat francesa a Catalunya--; llocs d'afluència massiva --eventos esportius, grans superfícies comercials i espais culturals--; infraestructures de transport; infraestructures estratègiques o crítiques, i organismes oficials.\nEn aquest punt s'ha aturat per cridar a la tranquil·litat ja que els catalans segueixin amb la manera de vida convivencial, i que si volen assistir a un partit de futbol o un concert --dos escenaris contra els que es va atemptar a París divendres- - ho facin tota normalitat: "Els Mossos d'Esquadra treballen per garantir la seguretat".\nES DOBLEN ELS CONTROLS\nTambé ha avançat que el Govern ha donat l'ordre de doblar els controls en vies de comunicació per detectar moviments de possibles terroristes, i ha detallat que aquests controls es faran a les carreteres d'accés a les grans ciutats, encara que també poden fer-se a la via pública.\nEl conseller ha reconegut que aquests controls són enutjosos, i suposen sempre inconvenients però ha demanat a la ciutadania que tingui en compte el moment en què es realitzen: "Demano que es pugui entendre que en la situació en què estem, són necessaris".\nL'increment dels controls requerirà que els agents hagin de incrementar la seva jornada laboral, ja que ha reconegut que no poden ampliar l'oferta pública per a contractar més agents donant compliment al que exigeix l'estabilitat pressupostària; unes hores que s'hauran d'abonar: "El cost de seguretat sempre és necessari per a l'Estat del Benestar".\nPer això, els agents de la brigades mòbils (Brimo) destinaran part de les seves hores de formació al patrullatge preventiu i del total d'hores que els agents destinen a aquesta funció, un 20% es destinarà al patrullatge preventiu de contra el gihadisme.\nEn ser preguntat per l'augment de mesquites salafistes a Catalunya, Jané ha demanat no criminalitzar aquest col·lectiu: "És cert que en alguns d'aquests centres hi ha salafisme, però això no és jihadisme".\n"És un error intentar vincular el que és la religió amb l'actuació gihadista, i seríem molt injustos amb milers de persones que conviuen amb nosaltres i tenen aquesta religió i estan condemnant de forma molt clara el terrorisme", ha subratllat el conseller.\nNo obstant, ha admès que aquests col·lectius són "d'especial control", però no cal portar-lo al extrem d'estigmatitzar una part de la població que no tenen res a veure amb el terrorisme.\nSi bé, ha reconegut que no li consta que els imants catalans s'hagin posat en contacte amb els Mossos específicament després dels atemptats i ha recordat que en el treball del cos policial de proximitat, aquests contactes són constants.


Educació\tDimecres, 22 de maig de 2019\nEsparreguera comptarà el curs 2019-2020 amb un nou Programa de Formació i Inserció (PFI) d’Auxiliar de Muntatge i Manteniment d’Equips Informàtics, pensat per a nois i noies que no han pogut treure’s el títol de l’ESO. Aquesta nova oferta formativa tindrà com a centre de referència l’IES El Cairat, però el curs s’impartirà a les instal·lacions municipals de Cal Trempat. El període de preinscripció finalitza aquest divendres 24 de maig i les sol·licituds per cursar aquest PFI, que té una oferta de 17 places, s’han de formalitzar al mateix institut.\nEls programes de formació i inserció, que són voluntaris i duren un curs acadèmic, estan pensats per a joves d’entre 16 i 21 anys que han deixat l’educació secundària obligatòria i no segueixen estudis en el sistema educatiu ni participen en cap acció formativa. L’objectiu dels PFI és proporcionar-los, d’una banda, la possibilitat de tornar al sistema educatiu, a través de la formació professional, i de l’altra, l’aprenentatge imprescindible per accedir al mercat de treball. Per poder oferir aquesta formació el Departament d’Ensenyament dotarà el curs amb dos formadors i l’Ajuntament cedirà els espais de la primera planta de Cal Trempat per impartir-lo.\nEl regidor d’Educació, Antonio Ferre, ha explicat en declaracions a l'emissora municipal que “Esparreguera fa anys que reivindica tenir formació professional al municipi. Havíem demanat cicles formatius però, a part d’això, hi havia la possibilitat d’implementar també un curs d’aquestes característiques i, després d’anys de treball amb la Generalitat, s’ha arribat a un acord per iniciar el PFI”. Per la seva banda, el membre de la Coordinadora d’AMPAs d’Escoles Públiques d’Esparreguera (CAEPE), Miquel Martínez, ha assegurat en una entrevista a Ràdio Esparreguera que la introducció d’aquest programa formatiu és una “demanda històrica de la comunitat educativa d’Esparreguera” i ha subratllat que espera que aquest PFI només sigui l’inici de molts més que puguin complementar l’oferta formativa actual del municipi.\nEn referència a la possibilitat que Esparreguera tingui oferta de cicles formatius, el regidor d’Educació ha avançat que el departament d’Ensenyament ha manifestat la intenció d’oferir cicles a Abrera, coincidint amb l’ampliació de l’institut del municipi. Tot i això, no tanca la porta a que també es puguin oferir a Esparreguera i considera que “el Programa de Formació i Inserció que començarà el curs vinent és la porta que obre l’arribada dels cicles formatius a la vila”. Des de la CAEPE asseguren que “seguirem insistint perquè Esparreguera també en tingui i que entre les dues poblacions es puguin complementar les formacions i el territori disposi d’una oferta ben variada perquè els alumnes puguin escollir”.\nPosem-ho en marxa\nLa comissió “Posem-ho en marxa” del Projecte Educatiu de Ciutat (PEC) està treballant per buscar formes de reduir l’abandonament escolar prematur i reforçar la continuïtat dels estudis després de l’ESO, amb orientació i informació a les persones joves i familiars. En la darrera comissió van generar sinèrgies amb els participants del Projecte Singulars que està duent a terme el departament de Treball i Formació. Es tracta d’una iniciativa per reforçar les competències professionals de les persones joves desocupades i no integrades en el sistema d’educació o formació, mitjançant mesures de suport a l’activació, de millora de l’ocupabilitat, de foment de l’emprenedoria i de suport a la contractació.\nAquesta nova oferta formativa tindrà com a centre de referència l’IES El Cairat


Apowersoft: grava la pantalla de l’ordinador (MAC i PC) – Recursos Campus Extens\nUna pràctica molt corrent actualment entre els docents és l’elaboració de videotutorials o vídeos explicatius de tasques, continguts o procediments destinats a l’alumnat. Podem trobar fàcilment un bon exemple d’aquests videotutorials a YouTube, un repositori de vídeos explicatius ben aclaridors sobre procediments que sense aquesta ajuda ens serien més difícils d’aprendre.\nL’aplicació Apowersoft és gratuïta i no necessita instal·lar-se a l’ordinador; s’executa des de la web i ofereix múltiples opcions de gravació de videotutorials per tal de satisfer les necessitats del dissenyador.\nEs pot utilitzar en línia sense necessitat d’instal·lar el programa.\nPermet capturar vídeo i àudio tant a Windows com a Mac.\nPodem gravar la pantalla completa o podem elegir la secció de la pantalla que volem gravar.\nLa durada de la gravació no té limitació.\nMentre gravem el vídeo podem editar-lo afegint-hi notes, figures, fletxes…\nPermet capturar vídeo de la càmera web utilitzant el servei de Skype o altres de similars.\nPermet elegir la resolució amb la qual gravarem el vídeo per tal que els nostres usuaris no tinguin problemes de visibilitat o bé per elegir el format que millor s’adapti al lloc de publicació.\nPermet capturar imatges a través de l’opció «Tomar fotos de todo» i editar-les abans de desar-les.\nPermet una diversitat de formats de sortida d’àudio: MP3, OGG, WAV, WMA.\nPermet convertir molt fàcilment el format de sortida del vídeo a altres formats mitjançant «Convertir online».\nEls vídeos gravats es poden compartir en línia directament.\nCrear fàcilment vídeos amb intenció de tutorials, conferències, videoexplicacions, etc.\nGravar classes completes.\nCapturar continguts de vídeos que no es poden descarregar.\nProcediment per capturar vídeo\nSimplement hem de visitar la web Grabador de Pantalla en línea gratuito de Apowersoft, i hem de fer clic a «Començar gravació» i seguir les passes que ens indica.\nL’aplicació ens permet gravar els vídeos en tres modalitats diferents:\n1. Gravar vídeo i àudio des de l’ordinador de manera simultània. Seleccionarem l’opció «Sonido de sistema y micrófono».\n2. Gravar vídeo i la veu de l’usuari usant l’altaveu. En aquest cas hem d’elegir l’opció «Micrófono».\n3. Un cop gravat el vídeo podem inserir-hi un àudio utilitzant el Movie Maker de Windows Live. Podem inserir-hi una cançó lliure o, també, la gravació només d’àudio que ens hem fet amb Apowersoft mitjançant l’opció «Grabar > Sólo audio».\nAutor Campus DigitalPublicat el 10 Març 2014 27 Juny 2017 Categories Recursos didàctics, VideotutorialsEtiquetes videotutorials\nAnterior Entrada anterior: Diccionaris de la RAE\nSegüent Entrada següent: Piktochart: elaboració d’infografies atractives


Contra la indiferencia, de Josep Ramoneda | BCNCultura.cat\n25/01/2011 5 Mins Read\nJosep Ramoneda (Cervera, 1946), amb l’obra Contra la indiferencia (Galaxia Gutenberg, 2010) reflexiona i insisteix sobre la importància, vital i imprescindible, de l’individu entés com a subjecte capaç de pensar i decidir per sí mateix; considera que l’adult és aquell que no accepta les idees rebudes com veritats intocables, i que reconeix els prejudicis com una opció momentània, perquè és generalment incorrecte i sempre dotada de falsa percepció i nul·la reflexió. Considera el mal l’abús de poder, i la covardia, el no oposar-se a aquest mal. Expressa el perill de la falta de llibertat d’expressió, el control que busquen alguns estats vers la cerca de la veritat i de la llum que dóna a un poble el poder participar activament amb opinions, reconeixent la possibilitat a dir disbarats. Perquè, si no ens equivoquem, estem obviant un mecanisme d’aprenentatge tan necessari com l’acte de llegir i pensar. La veritat, diu Ramoneda, no és un capritx, i una de les tasques del pensament crític és denunciar aquells governs o òrgans, oficials o no, que intenten limitar la construcció social de la veritat, per tant, que diuen que es pot dir i que no es pot dir. Una persona que no entén que algú s’expressi i es pugui equivocar és una persona que limita i que no aposta per la llibertat d’expressió; perquè ell segur que no accepta que el facin callar. Un govern que actua de la mateixa manera, és un perill, perquè farà i desfarà a la seva manera, i només una població activa i inquieta pot fer-li front, tot i que intentarà impedir-ho. Una persona o un govern que es considera pura, un exemple a seguir, no és més que un exemple d’intransigència, i per tant, de construcció de barreres. Ser presoners d’una filosofia o d’un govern que imposa una manera de pensar, i fins i tot, d’un sistema que diu com hem de ser, pensar i viure, promou la repetició, la qual, és la pitjor de les addiccions intel·lectuals, assegura Ramoneda. Pensar, actuar i fer, sempre, de la mateixa manera, confirma que el mimetisme i la repetició s’ha apoderat de l’individu. La comoditat, per tant, ens ha vençut. És el triomf de la indiferència.\nL’aproximació a diferents autors i pensadors, com Focault, Gellner, Magris, Nafisi, donen a Ramoneda la possibilitat de completar l’assaig amb idees i reflexions que arrodoneixen la quantitat de pensaments que suggereix. De Claude Magris, per exemple, ens recorda la seva idea de laïcitat: Ser laic és apostar pel caràcter universal de la veritat, i per l’imperatiu categòric kantià que ens obliga a actuar sempre com si les nostres accions fossin fonts de drets per tots, però fent-ho des de la humilitat del que sap que som, per sobre de tot, un ésser limitat i vulnerable que necessita reconèixer i ser reconegut, que té una molt complexa economia del desig que l’indueix a comportar-se per motius aparentment no racionals i que ha de ser capaç de prendre sana distància respecte les seves conviccions més arrel·lades. No per acontentar a tot el món, sinó precisament per no caure en l’arbitrarietat i el capritx. I la millor manera d’evitar-ho és ser suficientment irònics amb nosaltres mateixos.\nLa indiferència per Ramoneda és renunciar a la curiositat (per tot, no només ser curiosos amb el que coneixem), a l’elecció i a la passió, que en definitiva, són tres dels fonaments de la llibertat. Un és menys lliure quan no té necessitat de buscar, quan prefereix la comoditat d’escollir sota unes pautes convencionals (i pròpies que provoquen un malestar del qual sovint es culpa a factors externs, quan el culpables és un mateix), quan no és vol experimentar activament, quan no es vol ser creatiu de cap manera. Per l’autor, la indiferència és el gran mal de les societats obertes, on els ciutadans atrapats en la il·lusió del consumisme van d’una frustració a una altra: cap adquisició satisfà els meus desitjos perquè en el moment en el que l’aconsegueixo ja només estic pensant en la pròxima. Sapera aude: Ser capaços de pensar. Ramoneda ens introdueix en la figura de Kant i la Il·lustració. Emancipar-se, ser responsable, fer-se valer del propi enteniment, pensar i decidir i per sí mateixos, ser una persona, és adir, ser algú que no necessita que se li digui que té que pensar o que té que fer, idees totes sorgides a finals del segle XVIII, van de la mà del títol del llibre. L’home capaç de conèixer i decidir, l’home responsable de les seves accions. I ens recorda les paraules de Joan Fuster: Que l’home no se senti culpable de ser home o de només ser home.\nPolítica, Estètica, Ètica, on a més de l’actitud il·lustrada, es fa referència a Maquiavelo i la idea de tractar de millor l’home i la seva idiosincràcia de forma racionalista i de no caure en la falsa consciència, un Diccionari del malestar de la cultura, on es redefineixen conceptes per entendre la idea d’anar en contra de la indiferència, la significació de la pau, del multiculturalisme, del terrorisme i d’Europa, així com unes Variacions sobre temes de Semprún, pensador que afirma que la vida no és el fi, el fi és la llibertat, completen un recorregut cabdal per avisar del perill que suposa la indiferència. Llegim: Alexis de Tocquevill va escriure, fa 180 anys, després d’un viatges pels EUA, La democracia en América. D’aquesta és el text: Veig una multitud innombrable d’homes similars i iguals que giran sense descans sobre sí mateixos per procurar-se petits i vulgars plaers amb els que saciar la seva ànima. Cadascun d’ells és estranger al destí de tots els altres: els seus fills i amics particulars formen part de l’espècie humana. Ramoneda entén que la dissolució de la democràcia neix en l’individulisme que no es sociabilitza i que no es col·lectivitza per lluitar de forma conjunta per mantenir i aconseguir drets, així com per combatre injustícies.\nL’individu que està bé i ja en té prou i l’individu que considera que tot és una merda, són exemples d’individualisme nociu, que voluntària o involuntàriament participen activament de la indiferència. Aquest és el mal de les societats democratiques actuals. Un mal propagat pel virus de la indiferència que amenaça amb conduir a les societats democràtiques més avançades cap el totalitarisme de la indiferència.\nClaudio MagrisContra la indiferenciaGalàxia GutenbergJorge SemprúnJosep Ramoneda


Amazon inaugura el nou centre d'investigació al 22@ amb 300 treballadors\nAmazon inaugura el nou centre d'investigació al [email protected] amb 300 treballadors\nBarcelona. Dimecres, 25 de juliol de 2018. 14:13\nActualitzat Dimecres, 25 de juliol de 2018. 15:50\nLes noves oficines d'Amazon al [email protected], l'obertura de les quals es va anunciar el setembre passat per a aquest semestre, ja han començat a funcionar. A més, des de fa algunes setmanes també han incorporat els primers treballadors del centre d'investigació i desenvolupament centrat en machine learning, és a dir, en la intel·ligència artificial. Segons l'empresa, "Barcelona és la ciutat ideal" per instal·lar-hi un centre tecnològic.\nL'edifici es va estrenar a l'abril d'aquest any amb l'obertura del centre de suport a pimes per a França, Itàlia i Espanya, que dona feina a 240 persones. A banda, les noves oficines ara també acullen el nou centre especialitzat en el desenvolupament de solucions amb intel·ligència artificial d'avantguarda i, entre les dues àrees, ja té al voltant de 300 treballadors.\nLa previsió de la companyia és arribar als 500 treballadors els anys vinents i per això l'edifici situat al carrer de Tànger ,76, d'uns 10.000 m2, encara no és ple del tot. En la presentació de l'edifici aquest dimecres davant d'autoritats i mitjans de comunicació, directius de la companyia han justificat la tria de Barcelona i han descrit la capital catalana com la "ciutat ideal" per instal·lar un centre tecnològic.\nEMPRESES Amazon instal·larà a Barberà del Vallès el seu segon centre més gran a Catalunya El Nacional\nEmpreses Barcelona acull el nou centre d'Amazon per donar servei a les pimes Carlota Serra


La JLF de Xàtiva convoca el concurs de postals nadalenques amb les següents\nbases: 1. Podrà participar tot aquell xiquet menor de 12 anys i veí de Xàtiva. 2. El tema i la tècnica serà lliure, encara que farà referència al Nadal Xativí. Ha d’estar pintat en suport flexible (paper, tela, etc.). Apart dela qualitat artística dels treballs es tindrà en compte pel jurat les referències a la ciutat, la originalitat i idoneïtat per al fi a que es dediquen com felicitació nadalenca de la J.L.F. de Xàtiva, al desembre del 2018.\n3. Format de la postal. Din-A5, (la meitat d’un A4), en forma vertical.\nA5 en format vertical\n1. Llegenda de la postal: Bon Nadal! J.L.F. Xàtiva 2018. 2. Els originals es presentaran pel sistema de plica, és a dir, sense firma amb lema darrere que els identifica. S’ajuntarà un sobre tancat amb la referència al mateix lema i dins del qual es farà constar el nom, edat, adreça i telèfon de l’artista i la comissió o col·legi (si cal). El nom de l’autor no figurarà a l’exterior del sobre o del treball, en cas contrari aquest quedarà desqualificat. 3. Els treballs seran entregats personalment, per agència o correu fins el dia 15 de Octubre de 2018 a la seu de la Junta Local Fallera de Xàtiva, ubicada al c/ Montcada 32 De Xàtiva, edifici de museu faller. Aquesta seu estarà oberta al públic els dilluns i dijous de 20,30 a 21,30 hores.\n4. També es pot sol·licitar horari, per correu, jlfxativa@gmail.com 5. S’estableix un únic premi (es lliurarà diploma a l’autor i comissió i un altre a l’autor i Col·legi que el presente). 6. L’acta del jurat amb els guanyadors serà pública. L’organització es posarà en contacte telefònic i/o postal amb els guanyadors. 7. La Obra premiada quedarà en propietat de la Junta Local Fallera, que es reservarà el dret de la seva edició, sempre que es considera necessari, perdent l’autor tots els drets que sobre el mateix poguera ostentar. 8. Els originals no premiats podran ser recollits al Museu Faller, ubicat al c/ Montcada 32 De Xàtiva, pels autors durant un mes a comptar des de la cloenda de l’exposició. En cas contrari quedarán a disposició de la Junta Local Fallera de Xàtiva. 9. Els treballs presentats seran exposats a la sala d’exposicions de la Casa de la Cultura, des del 19 d’Octubre fins el 31 d’Octubre de 2018, de 10.00 a 21,30 hores. 10.Totes aquelles qüestions que no estiguin reflectides en aquestes bases, seran resoltes per la comissió de cultura de la Junta Local Fallera de Xàtiva. 11.El jurat estarà format per tres persones idònies per a tal fi i serà designat per la Junta Local Fallera de Xàtiva. 12.La presentació de treballs a aquest premi suposa la total acceptació de les seves bases, així com la decisió del jurat, que serà inapel·lable. 13.Les bases del present concurs es poden consultar a la pàgina del facebook de la junta local fallera i a la web de la mateixa, www.fallesxativa.es\nLa JLF de Xàtiva convoca el concurs de narrativa curta amb les següents bases: 1. Podrà participar tot aquell xiquet menor de 14 anys , amb una sola obra, escrita tant en valencià com en castellà. 2. El tema farà referència a qualsevol aspecte del món de les Falles. 3. Els treballs presentats han de ser originals i inèdits, (no premiats en altres concursos) 4. L’extensió de les obres no excedirà dels 5 fulls A4. S’aconsella l’enviament amb lletra Arial (12), escrits a una cara i a doble espai, incloent el títol. 5. Els originals es presenten signats amb pseudònim. S’ajuntarà un sobre tancat amb la referència al mateix pseudònim i dins del qual es farà constar el nom, edat, adreça i telèfon de l’autor i la comissió o col·legi (si cal). El nom de l’autor no figurarà a l’exterior del sobre o al treball, en cas contrari aquest quedarà desqualificat 6. Els treballs seran entregats personalment, per agència o correu fins el dia 15 de Octubre de 2018 a la seu de la Junta Local Fallera de Xàtiva, ubicada al c/ Montcada 32 De Xàtiva, edifici de museu faller. Aquesta seu estarà oberta al públic els dijous de 20,30 a 21,30 hores. 7. S’estableix un únic premi (es lliurarà diploma a l’autor i comissió o Col·legi que el presente). 8. L’acta del jurat amb els guanyadors serà pública. L’organització es posarà en contacte telefònic i/o postal amb els guanyadors. 9. La obra premiada quedarà en propietat de la Junta Local Fallera, que es reservarà el dret de la seva edició, i traducció al valencià, sempre que es considera necessari, perdent l’autor tots els drets que sobre el mateix poguera ostentar. 10.Els originals no premiats podran ser recollits al Museu Faller, ubicat al c/ Montcada 32 De Xàtiva, pels autors durant un mes a comptar des de la cloenda de l’exposició. En cas contrari quedarán a disposició de la Junta Local Fallera de Xàtiva.\n11.Totes aquelles qüestions que no estiguin reflectides en aquestes bases, seran resoltes per la comissió de cultura de la Junta Local Fallera de Xàtiva. 12.El jurat estarà format per tres persones idònies per a tal fi i serà designat per la Junta Local Fallera de Xàtiva. 13.La presentació de treballs a aquest premi suposa la total acceptació de les seves bases, així com la decisió del jurat, que serà inapel·lable. 14.Les bases del present concurs, es poden consultar a la pàgina del facebook de la junta local fallera i a la web de la mateixa, www.fallesxativa.es\nCONCURS DE PORTADELLES\n1. La JLF de Xàtiva convoca el Concurs de Portadelles ambles següents bases: 2. Podrà participar tot aquell xiquet menor de 12 anys i que cursa en qualsevol col·legi de Xàtiva. 3. El tema i la tècnica serà lliure, encara que farà referència a les falles. Ha d’estar pintat en suport flexible (paper, tela, etc.). Apart de la qualitat artística dels treballs es tindrà en compte pel jurat la idoneïtat per al fi a que es dediquen com anunciadors de les festes falleres de Xàtiva. 4. Format de la portadella.\nDin-A4, en forma vertical\n5. Llegenda de la portadella “Falles Infantils de Xàtiva 2019” “Festa declarada Bé d’Interès Cultural Immaterial i Festa d’Interés Turístic Autonòmic” “festa declarada patrimoni immaterial de la humanitat per la UNESCO” i amb l’escut de la ciutat i el de la Junta Local Fallera de Xàtiva.\nEscuts de la ciutat i de la junta local fallera de Xàtiva\n1. Els originals es presentaran pel sistema de plica, és a dir, sense firma amb lema darrere que els identifica. S’adjuntarà un sobre tancat amb la referència al mateix lema i dins del qual es farà constar el nom, edat, adreça i telèfon de l’artista i la comissió o col·legi (si cal). El nom de l’autor no figurarà a l’exterior del sobre o del treball, en cas contrari aquest quedarà desqualificat. 2. Els treballs seran entregats personalment, per agència o correu fins el dia 15 de Octubre de 2018 a la seu de la Junta Local Fallera de Xàtiva, ubicada al c/ Montcada 32 De Xàtiva, edifici de museu faller. Aquesta seu estarà oberta al públic els dijous de 20,30 a 21:30 hores. 3. S’estableixen els següents premis: 1r, 2n, 3r, 4t i 5é (es lliuraran diplomes a l’autor i comissió i Col·legi del primer premi) 4. L’acta del jurat, amb els guanyadors serà pública. L’organització es posarà en contacte telefònic i/o postal amb els guanyadors. 5. Les obres presentades quedaran en propietat de la Junta Local Fallera, que es reservarà el dret de la seva edició, sempre que es considera necessari, perdent l’autor tots els drets que sobre el mateix poguera ostentar. 6. Els originals no premiats podran ser recollitsals locals de la Junta Local Fallera, ubicada al c/ Montcada 32 De Xàtiva, edifici de museu faller,durant el mes de febrer de 2018. En cas contrari quedaran a disposició de la Junta Local Fallera de Xàtiva. 7. Els treballs presentats seran exposats en al sala d’exposicions de la Casa de la Cultura, des del 19 d’Octubre del 2018 fins el 31 d’Octubre de 2018, de 10.00 a 21,30 hores. 8. Totes aquelles qüestions que no estiguin reflectides en aquestes bases, seran resoltes per la comissió de cultura de la Junta Local Fallera de Xàtiva. 9. El jurat estarà format per tres persones idònies per a tal fi i serà designat per la Junta Local Fallera de Xàtiva.\n10.La presentació de treballs a aquest premi suposa la total acceptació de les seues bases, així com la decisió del jurat, que serà inapel·lable. 11.Les bases del present concurs es poden consultar a la pàgina del facebook de la junta local fallera i a la web de la mateixa, www.fallesxativa.es


ARTICLE D’OPINIÓ DEL CAP SECTORIAL DE FRUITA DOLÇA, DAVID BORDA I LLOBET\nFa anys que des de JARC-COAG denunciem directament davant el Govern català, el de l'Estat i a Brussel·les, que molts productors de fruita s’estan arruïnant pels baixos preus. Els pagesos que acaben plegant són substituïts, amb la permissivitat de les Administracions, per inversors amb capital extern al sector agrari amb una visió oportunista i puntual.\nEls fructicultors fa tres campanyes que treballem pel diable. Són més els que s’endeuten que els que en treuen un mínim benefici. Molts companys van a resultes, sense contracte, entregant la fruita sense saber el preu que obtindran i rebent una liquidació ruïnosa, passats molts mesos. I per si no fos prou, alguns semblen voler-se carregar la llotja de referència, que publica les cotitzacions de sortida de central amb preus entre 10 i 15 cèntims per quilo superiors al que es liquida al pagès.\nA sobre, a l'inici de la campanya alguns volen maquillar les dades en benefici de no se sap qui, fent unes previsions irreals que auguren una campanya millor. Millor que què? En quines dades es basaven per afirmar-ho? D’entrada, ens indigna que continuïn comparant les xifres actuals amb les de les campanyes 2014 i 2015, que van ser desastroses. En segon lloc, considerem que no es poden fer previsions a l’estiu, perquè al sector de la fruita s’incompleix clarament la Llei estatal de la Cadena Alimentària. És a dir, que malgrat ser obligatori des del 2014, no s’han generalitzat els contractes de compravenda on es fixa un preu i no se’ns paga a trenta dies. Així, si a l'inici de campanya els productors no saben quan els hi pagaran per la fruita, com algú s’atreveix a dir que pot ser un any millor?\nAra, al gener del 2017, si fem balanç de les liquidacions que durant els darrers mesos han anat arribant als pagesos, podem afirmar que la campanya ha tornat a ser dolenta, més tenint en compte que la producció s’ha reduït al voltant del 40% respecte a l'anterior. En fruita de pinyol, els preus en origen han estat dispars, situats entre els 20 i els 35 cèntims per quilo, però predominant clarament els "vints" sobre els "trentes". I si parlem de pomes i peres, continuem pel mateix camí. On són ara tots aquells analistes, del sector públic i del privat, que justifiquen els seus sous fent previsions? Ara, tots muts i a la gàbia, no sigui que els caigui algun clatellot.\nMalgrat tot sembli una travessa pel desert, a JARC-COAG continuem fent pressió per millorar la posició dels productors en la comercialització, fent complir la Llei de la Cadena Alimentària. Paral·lelament, exigim màxima celeritat al Departament d'Agricultura perquè obligui a tots els operadors de la cadena de comercialització de la fruita a facilitar els preus de venda setmanalment, que aquestes dades es facin públiques anònimament a través de l’Idescat, esdevenint d’interès estadístic per la Generalitat de Catalunya. Aquesta informació, tot i no ser la solució definitiva (al nostre entendre calen mesures més contundents), ens ha de servir per demostrar el que venim denunciant fa temps, qui perd diners amb la fruita. També ens ha de permetre detectar quan els preus baixen per sota els costos, posant en risc l’equilibri del mercat. Si aconseguim que tiri endavant, podrem tenir arguments irrefutables per demanar a Brussel·les que s’activin les mesures de crisi de mercat a temps i en la quantia suficient, no tard i escasses com ha passat després del veto rus.\nPer cert, per aquells que semblen no tenir-ho clar o intenten confondre a la gent tergiversant les nostres propostes, recordar que la no collita o collita en verd, és l’única mesura de retirada de producte que va directa al pagès, pot equilibrar els preus més ràpidament, amb menor cost econòmic i menys impacte ambiental. El nostre sector l’hem de tirar endavant treballant amb les mans i el cap, no manipulant les propostes dels altres.


XII EDICIÓ 12 HORES - CE Diagonal Mar\nAquest esdeveniment sorgeix amb la idea de reunir a jugadors/es i famílies de tots els equips del club per passar una jornada a les instal·lacions del club compartint vivències, jocs i molt bàsquet. A més, interactuem entre tots per tal que la família CEDM continuï creixent i es conegui millor.\nLa duració és de 12 hores de bàsquet en una data del mes de juny de cada temporada. El contingut d'aquest esdeveniment consisteix en diferents activitats i concursos com per exemple:\n- Partits Triangulars\n- Concursos de tir, habilitats, esmaixades...\n- Partits 3x3 familiars jugadors\n- Entrega premis\nI com a cloenda de les 12 hores tots els equips i familiars es reuneixen a les pistes exteriors de l'IES Front Marítim per compartir un sopar de fi de temporada, que aquest any serà al dia següent!\nDATA Diada 12 hores: 18 de juny 2022\nDATA Sopar de fi de temporada: 19 de juny 2022


Claustre inferior - Monasterio de Sant Jeroni de Cotalba\nEstás en Inicio » Arquitectura interior » Claustre inferior\nElement vertebrador de qualsevol conjunt monàstic, eix al voltant del qual es distribuïxen les diferents dependències.\nEn Sant Jeroni trobem quatre galeries de dos plantes superpostes, la part inferior és coetànea als inicis del monestir, segles XIV i XV, mentres que les galeries superiors es realitzen en diferents etapes entre els segles XV i XVIII.\nEn els claustres inferior i superior es desenrotllen set voltes de creueria, en cada una de les galeries, més una per cada àngul.\nEn el claustre inferior, trobem la particularitat que tant els nervis de les voltes com els arcs apuntats estan realitzats amb rajola i morter de calç, a la manera mudèjar, combinant-se el color propi de la rajola amb el blanc creant un joc de bicromia que dóna un caràcter singular. Les arrancades dels arcs i les claus estan realitzats en pedra. Es tracta d’un espai obert amb nervadures.\nEn l’àngul sud-est sobreïx una singular escala helicoidal d’estil gòtic-flamíger i junt amb ella s’observa un espai remarcat amb motlura, vestigi de la situació d’una de les pintures de Les Estacions que va realitzar el Pare Borrás, les altres tres pintures es localitzarien en la resta d’ànguls del claustre.\nLes quatre galeries formen un pati central anomenat, Pati dels Tarongers, en el que es troba una cisterna amb 24 xicotetes fontetes, manada construir per María Enríquez de Luna en el segle XVI, que emmagatzemava l’aigua, i un pou que data de l’orige del monestir.\nLa decoració vegetal d’este pati, consta de tarongers, una palmera datilera de 19 metres d’altura i dos de menor dimensió, tot això emmarcat per tanques.


Els fons anticrisi, en l’aire | Natàlia Segura Raventós | Brussel·les | Política | El Punt Avui\nEls fons anticrisi, en l’aire Els fons anticrisi, en l’aire Els fons anticrisi, en l’aire Els fons anticrisi, en l’aire + Els fons anticrisi, en l’aire E-mail\nImatge de la cimera virtual de la Unió Europea OLIVIER MATTHYS / EFE.\nEls fons anticrisi, en l’aire Els fons anticrisi, en l’aire Els fons anticrisi, en l’aire Els fons anticrisi, en l’aire Els fons anticrisi, en l’aire E-mail\nLa Unió Europea posposa l’enfrontament pel bloqueig a les ajudes de la pandèmia. Ningú mou peça per garantir que el fons de recuperació es posi en marxa aviat i que els diners comencin a circular a mitjan del 2021, any clau per recuperar-se de la crisi de la Covid-19. Venen setmanes de negociacions amb la idea de desencallar el pla econòmic a principi de desembre.\nDavant el segrest del fons d’Hongria, Polònia i Eslovènia, la resta de socis europeus fan un front comú capitanejat per la cancellera alemanya, Angela Merkel, per defensar que les ajudes es vinculin a l’estat de dret. Els díscols de l’est mantenen la pugna, però polonesos i eslovens no tenen tantes ganes de batallar com l’hongarès d’aires autoritaris Viktor Orbán.\nEl bloqueig no se superarà aquesta setmana, que va començar amb el vet de Budapest i Varsòvia al paquet econòmic arran de la inclusió durant les negociacions amb l’Eurocambra del requisit sobre la qualitat democràtica dels estats per rebre les transferències de Brussel·les.\nDies després s’hi va afegir Ljubljana, on governa un primer ministre que en les últimes setmanes ha guanyat notorietat pel seu suport al president dels EUA Donald Trump. Aquests tres països de l’est, però sobretot Orbán, acusen els seus aliats europeus de voler-los sancionar per motius “ideològics” amb aquest mecanisme, que veuen “arbitrari” i amb poques garanties.\nEls líders europeus tenien ahir una reunió concertada per parlar sobre la pandèmia, però la crisi generada al voltant del fons de recuperació dotat amb 750.000 milions d’euros va fer canviar les prioritats. En les hores prèvies a la trobada hi va haver intercanvis entre capitals per veure si es podien moure posicions.\nVa ser el cas del govern espanyol, que va intentar convèncer Hongria i Polònia que el mecanisme d’estat de dret no va contra ells i que no serà “discriminatori”, segons va explicar ahir la ministra d’Exteriors, Arancha González Laya. L’executiu de Pedro Sánchez els va remarcar que només pretén “protegir” aquest principi “a tota la Unió Europea” en general, i no en uns països en particular. En altres paraules, van treure importància al requisit democràtic dels fons que tant necessita per als seus pressupostos del 2021.\nVeient el bloqueig de l’instrument estel·lar per sortir de la crisi de la Covid-19, els caps d’estat i de govern de la UE van atacar directament aquesta qüestió com a primer plat de la cimera virtual. Això sí, per girar full ràpidament i sense rebombori a la desavinença interna que deixa en l’aire el pla de recuperació.\nLa discussió va durar només quinze minuts en què van intervenir els tres líders rebels, l’hongarès Viktor Orbán, el polonès Mateusz Morawiecki i l’eslovè Janez Jansa, la cancellera alemanya Angela Merkel i el president del Consell Europeu, on seuen tots els estats, Charles Michel. Abstenint-se de dir-hi la seva i deixant el tema en mans de Merkel, la resta de líders van voler demostrar que són un bloc unit, majoritari i fort per resistir els insurgents de l’est.\nPer tant, la sessió d’ahir només va ser un punt de partida per negociar en les pròximes setmanes com encaixar el mecanisme d’estat de dret de manera que Hongria, Polònia i Eslovènia hi donin el vistiplau. Es marquen com a objectiu arribar a un acord en la pròxima reunió de líders del 10 de desembre, que serà en format presencial. Ajornen, així, l’enfrontament amb l’est per quan el marge de temps sigui prou estret per forçar concessions.\n“No utilitzaria amenaces en una situació com aquesta”, va aclarir ahir Merkel, que no va voler revelar l’estratègia per desencallar el bloqueig. Tot i això, va assegurar que treballaran “seriosament” per resoldre aquesta crisi. “És un problema greu”, va admetre.\nLa incògnita sobre com resoldre el bloqueig neguiteja les capitals més necessitades dels diners europeus, com Madrid, Roma o París. Fins ara, la previsió era que les ajudes no arribarien fins a la segona meitat del 2021, ja que el pla ha de passar per les mans de diversos parlaments, un pas que trigarà uns tres mesos.\nPer tant, els líders tenen poc temps per superar l’obstacle si volen disposar dels fons finançats amb deute comunitari per afrontar la recessió. “La màgia de la UE és sortir-nos-en fins i tot quan sembla impossible”, deia ahir Charles Michel. La qüestió és si faran “màgia” a temps.\nd’euros del fons per fer front a la Covid-19 i les seves conseqüències estan bloquejats ara.\nVacunes autoritzades al desembre\nBrussel·les s’engresca en les travesses sobre la vacuna contra la Covid-19. La presidenta de la Comissió Europea, Ursula von der Leyen, va avançar ahir que podrien autoritzar la vacuna de Pfizer-BioNTech i la de Moderna ja a mitjan desembre. Una previsió que també comparteix la nova directora de l’Agència Europea del Medicament (EMA), Emer Cooke, que fa tot just quatre dies va començar a dirigir l’organisme encarregat d’aprovar l’ús de les vacunes a la UE.\nFa només unes setmanes que aquestes farmacèutiques van anunciar amb força ostentació que els resultats preliminars de les proves en humans demostraven l’efectivitat de la seva vacuna. De fet, l’EMA ha començat a revisar els resultats inicials per accelerar el procés per concedir l’autorització comercial. Els assajos a gran escala encara estan en marxa i les companyies han d’entregar els resultats definitius perquè els reguladors determinin si són efectives i segures.\nEl Punt Avui. Girona 20-11-2020, Pàgina 28\nEl Punt Avui. Nacional 20-11-2020, Pàgina 20